qundao/data-zh-poetry huggingface dataset:
接虞税院贯卿遗书
作者：释居简
朝代：宋

尽心如善射，百步中弥亲。
不竞与闲契，尊生为死隣。
关讥千古恨，日计两眉颦。
一卷花严易，心知更几人。
插田
作者：释居简
朝代：宋

秧撒才成后，沟塍莅事初。浅车防岸缺，密插趁行疏。处处邻相馌，乔乔莠旋除。夕阳归牧竖，牛背数舂锄。
插田
作者：释居简
朝代：宋

秧撒纔成后，沟塍莅事初。
浅车防岸缺，密插趁行疎。
处处隣相馌，乔乔莠旋除。
夕阳归牧竖，牛背数舂鉏。
揖山楼
作者：释居简
朝代：宋

溪阴留云云不留，楼在五云之上游。青天一握净如洗，好山四面清涵秋。主人亦有大白浮，揖逊群峰相献酬。岩中野逸皆名流，农隙颇复登临不。何当天风吹袖寒飕飗，披衡跨霍迤逦昆崙丘。悠悠按辔双龙湫，泠然为君上上头。楼头风物须盟主，风骚之外吾无取。猛拍阑干抚寥泬，不问青天问华月。
揖山楼
作者：释居简
朝代：宋

溪阴留云云不留，楼在五云之上游。
青天一握浄如洗，好山四面清涵秋。
主人亦有大白浮，揖逊群峯相献酬。
岩中野逸皆名流，农隙颇復登临不。
何当天风吹袖寒飕飗，披衡跨霍迤逦昆崙丘。
悠悠按辔双龙湫，泠然为君上上头。
楼头风物须盟主，风骚之外吾无取。
猛拍阑干抚寥泬，不问青天问华月。
揽镜
作者：释居简
朝代：宋
体裁：七言绝句

新茁吴霜剪不零，临鸾羞涩对星星。天生两眼人嫌白，只有青铜照得青。
摘茶
作者：释居简
朝代：宋

苦莫苦于荼，回甘荠不如。
瘠丛嗔重敛，睡眼喜丰储。
未雨试芳洁，残春空绪余。
丁宁加惠养，竭泽恐无鱼。
摘茶
作者：释居简
朝代：宋

苦莫苦于荼，回甘荠不如。瘠丛嗔重敛，睡眼喜丰储。未雨试芳洁，残春空绪馀。丁宁加惠养，竭泽恐无鱼。
放塘
作者：释居简
朝代：宋
体裁：七言绝句

截断众流元止止，踏翻一窍便滔滔。休论未达其源底，佛也不知来处高。
放闸
作者：释居简
朝代：宋

截住泠泠碧透沙，放开衮衮怒飞花。
石疑初裂蓬婆麓，鲸拟洪奔海若家。
殷地贾余翻霹雳，喷岩用壮激谽谺。
凭阑小伫观流止，不独观澜一笑譁。
放闸
作者：释居简
朝代：宋

截住泠泠碧透沙，放开衮衮怒飞花。石疑初裂蓬婆麓，鲸拟洪奔海若家。殷地贾馀翻霹雳，喷岩用壮激谽谺。凭阑小伫观流止，不独观澜一笑哗。
断臂化士求语
作者：释居简
朝代：宋
体裁：七言绝句

勇猛身心断一支，腕头无数火星飞。毗卢处处开楼阁，徒效齐腰立雪时。
新月
作者：释居简
朝代：宋

澹扫蛾眉雨后天，天容澄洁称婵娟。
弦虽未上终持满，璧反胡为尚不全。
只乡生时看最好，莫于缺处斲成圆。
人间梦事纷如蚁，着眼何曾到汝边。
新月
作者：释居简
朝代：宋

澹扫蛾眉雨后天，天容澄洁称婵娟。弦虽未上终持满，璧反胡为尚不全。只乡生时看最好，莫于缺处斲成圆。人间梦事纷如蚁，著眼何曾到汝边。
新竹
作者：释居简
朝代：宋
体裁：七言绝句

嫩青霣箨未禁摇，细字何烦扈碧绡。乘月露梢须点滴，少留墨色到明朝。
方上人上蒋山兼寄痴绝顽石
作者：释居简
朝代：宋

辟初错向诸方求，那堪同来打爷州。只今又入钟阜去，从错至错无时瘳。待欲商评者两错，只有知非无肯诺。痴叟顽翁旧同梦，知我从来无鼻孔。
方上人上蒋山兼寄痴绝顽石
作者：释居简
朝代：宋

闢初错向诸方求，那堪同来打爷州。
只今又入钟阜去，从错至错无时瘳。
待欲商评者两错，只有知非无肯诺。
痴叟顽翁旧同梦，知我从来无鼻孔。
方岩侍郎得灵壁一峰名碧云
作者：释居简
朝代：宋

坡陁巨璞韬玄质，壤断虏尘天半壁。
乡来谁试小龙文，切得一峯归笠泽。
太湖绕山三万顷，奇产虽多不足惜。
云边七十二峯青，强颜亦復无颜色。
滑肤弗受莓苔裹，素藴岂容尘土蚀。
云升霞举幻瑰奇，玉响金浑随拊击。
一从越相去悠悠，几见吴宫春寂寂。
方岩委羽在何许，帖天弱水蓬莱隔。
泠然一瞬三万里，风烟浩荡寻无迹。
既伴壶中清昼长，想见袖中东海窄。
那知篆鼎铭彜外，尚余三丈浯溪石。
擘窠不到小玲珑，却须细细蝇头刻。
方岩侍郎得灵壁一峰名碧云
作者：释居简
朝代：宋

坡陁巨璞韬玄质，壤断虏尘天半壁。乡来谁试小龙文，切得一峰归笠泽。太湖绕山三万顷，奇产虽多不足惜。云边七十二峰青，强颜亦复无颜色。滑肤弗受莓苔裹，素蕴岂容尘土蚀。云升霞举幻瑰奇，玉响金浑随拊击。一从越相去悠悠，几见吴宫春寂寂。方岩委羽在何许，帖天弱水蓬莱隔。泠然一瞬三万里，风烟浩荡寻无迹。既伴壶中清昼长，想见袖中东海窄。那知篆鼎铭彝外，尚馀三丈浯溪石。擘窠不到小玲珑，却须细细蝇头刻。
方岩惠蕉丝布
作者：释居简
朝代：宋
体裁：五言律诗

绿趁桄榔剪，黄如柘茧抽。海绡云湛染，鲁缟玉温柔。待月投清夜，炊菰梦冷秋。直然无可报，杂佩不中酬。
方岩王侍郎江西破贼归
作者：释居简
朝代：宋

大厦难将一木支，驾言孺子托心期。绝怜十八滩头树，不管安危管别离。左蠡扬澜草葑湖，轴轳衔尾碍前驱。苇航摺叠多馀地，潜伏骞腾在卷舒。
方岩王侍郎江西破贼归·其一
作者：释居简
朝代：宋

大厦难将一木支，驾言孺子托心期。绝怜十八滩头树，不管安危管别离。
方岩王侍郎江西破贼归·其一
作者：释居简
朝代：宋

大厦难将一木支，驾言孺子託心期。
绝怜十八滩头树，不管安危管别离。
方岩王侍郎江西破贼归·其二
作者：释居简
朝代：宋

左蠡扬澜草葑湖，轴轳衔尾碍前驱。苇航摺叠多馀地，潜伏骞腾在卷舒。
方岩王侍郎江西破贼归·其二
作者：释居简
朝代：宋

左蠡扬澜草葑湖，轴轳衔尾碍前驱。
苇航摺迭多余地，潜伏骞腾在卷舒。
方岩许送纸不至
作者：释居简
朝代：宋

巾山高出慈恩寺，蜀叟贫于郑广文。
卷尽长廊无一叶，尚余泼笔振孤军。
苍筠嫩杀空怀古，明玉方裁欠策勋。
惆怅洛阳收贾后，欲书重吊楮生文。
方岩许送纸不至
作者：释居简
朝代：宋

巾山高出慈恩寺，蜀叟贫于郑广文。卷尽长廊无一叶，尚馀泼笔振孤军。苍筠嫩杀空怀古，明玉方裁欠策勋。惆怅洛阳收贾后，欲书重吊楮生文。
施当涂东洲见寄
作者：释居简
朝代：宋

骚吟富名流，东洲敏风雨。小低演纶手，联作石鼎语。真龙得人畏，况复射真虎。妖踪与怪迹，三舍亟避去。出如一角麟，贵若五色羽。不然六月息，扶摇快抟举。
施当涂东洲见寄
作者：释居简
朝代：宋

骚吟富名流，东洲敏风雨。
小低演纶手，联作石鼎语。
真龙得人畏，况復射真虎。
妖踪与怪迹，三舍亟避去。
出如一角麟，贵若五色羽。
不然六月息，扶摇快抟举。
既作飘风行十有七日风雨倍前乃赋后篇
作者：释居简
朝代：宋

夏首魃为虐，种插喧戽车。骎骎六七月，原野皆菁华。再拜田祖赐，熨帖海若家。大有课水耨，小康占山畬。因依瞻江云，西北起炮车。归来省户牖，绸缪亟撑叉。须臾视沟堑，揞塞深搔杷。大块果噫欠，天阔谁能遮。水立十丈浑，吹沙复流沙。江海尚若此，柰此个稌花。再驾才浃旬，怒很尤雄夸。檐声挟霶？，谷口应谽谺。岂其发育初，继以肃杀加。吹嘘咸失中，刑赏仍过差。乡来赤壁火，万艘沈碧涯。鬼操逃天诛，不剿残贼芽。巽二死馀责，噬脐徒咨嗟。矫矫水中龙，浮硖千万艖。尺箠笞独夫，鼎足成一家。至今说蜚廉，慷慨徒拜嘉。云胡艰难际，狂暴相纷拿。耕夫日悬悬，馌媪霜髿髿。欲刈争淬镰，欲穫竞整耞。私偿忧并吞，官输虞扑挝。妄冀丰民天，仰天号且呀。反吹果何道，身正心不瑕。譊譊沸刍荛，静默宜无哗。聪明弗遐弃，试以置齿牙。千虑贵一得，何必棼于麻。更诘姬旦鬼，勿谓东山赊。
既作飘风行十有七日风雨倍前乃赋后篇
作者：释居简
朝代：宋
体裁：古风

夏首魃为虐，种插喧戽车。骎骎六七月，原野皆菁华。再拜田祖赐，熨帖海若家。大有课水耨，小康占山畬。因依瞻江云，西北起炮车。归来省户牖，绸缪亟撑叉。须臾视沟堑，揞塞深搔杷。大块果噫欠，天阔谁能遮。水立十丈浑，吹沙复流沙。江海尚若此，柰此个稌花。再驾才浃旬，怒很尤雄夸。檐声挟霶�，谷口应谽谺。岂其发育初，继以肃杀加。吹嘘咸失中，刑赏仍过差。乡来赤壁火，万艘沈碧涯。鬼操逃天诛，不剿残贼芽。巽二死馀责，噬脐徒咨嗟。矫矫水中龙，浮硖千万艖。尺箠笞独夫，鼎足成一家。至今说蜚廉，慷慨徒拜嘉。云胡艰难际，狂暴相纷拿。耕夫日悬悬，馌媪霜髿髿。欲刈争淬镰，欲穫竞整耞。私偿忧并吞，官输虞扑挝。妄冀丰民天，仰天号且呀。反吹果何道，身正心不瑕。譊譊沸刍荛，静默宜无哗。聪明弗遐弃，试以置齿牙。千虑贵一得，何必棼于麻。更诘姬旦鬼，勿谓东山赊。
既作飘风行十有七日风雨倍前乃赋后篇
作者：释居简
朝代：宋

夏首魃为虐，种插喧戽车。
骎骎六七月，原野皆菁华。
再拜田祖赐，熨帖海若家。
大有课水耨，小康占山畬。
因依瞻江云，西北起礮车。
归来省户牖，绸缪亟撑叉。
须臾眂沟壍，揞塞深搔杷。
大块果噫欠，天阔谁能遮。
水立十丈浑，吹沙復流沙。
江海尚若此，柰此箇稌花。
再驾纔浃旬，怒很尤雄夸。
檐声挟霶𩃱，谷口应𲭕谺。
岂其发育初，继以肃杀加。
吹嘘咸失中，刑赏仍过差。
乡来赤壁火，万艘沈碧涯。
鬼操逃天诛，不剿残贼芽。
巽二死余责，噬脐徒咨嗟。
矫矫水中龙，浮硖千万艖。
尺棰笞独夫，鼎足成一家。
至今说蜚廉，慷慨徒拜嘉。
云胡艰难际，狂暴相纷拏。
耕夫日悬悬，馌媪霜髿髿。
欲刈争淬镰，欲穫竞整耞。
私偿忧并吞，官输虞扑挝。
妄冀丰民天，仰天号且呀。
反吹果何道，身正心不瑕。
譊譊沸蒭荛，静默宜无譁。
聪明弗遐弃，试以置齿牙。
千虑贵一得，何必棼于麻。
更诘姬旦鬼，勿谓东山赊。
日者
作者：释居简
朝代：宋

恶月悬弧岂好儿，衣冠聊复换伽黎。听言易感人人信，不信田文善相齐。
日者
作者：释居简
朝代：宋

恶月悬弧岂好儿，衣冠聊復换伽黎。
听言易感人人信，不信田文善相齐。
日者鹤轩
作者：释居简
朝代：宋
体裁：七言绝句

令威不在鹤轩先，华表归来是几年。试向青田问休咎，不知何日去乘轩。
旧馆夜雪投静上人
作者：释居简
朝代：宋

雪重官塘滑，堆篷扫不消。
闻钟寻近寺，转港识飞桥。
肤粟寒初起，衣棱暖不朝。
主人无木佛，泥佛不中烧。
旧馆夜雪投静上人
作者：释居简
朝代：宋

雪重官塘滑，堆篷扫不消。闻钟寻近寺，转港识飞桥。肤粟寒初起，衣棱煖不朝。主人无木佛，泥佛不中烧。
早行
作者：释居简
朝代：宋
体裁：七言绝句

鹎鴂初声戒趣装，强携瘦影度重冈。畏途政尔吴牛喘，误把残蟾作夕阳。
早课
作者：释居简
朝代：宋
体裁：七言绝句

井花嫩煮熨梅花，先酌芳甘注佛茶。冷淡工夫相次了，却留窗日看横斜。
早过湖
作者：释居简
朝代：宋
体裁：七言绝句

唤得航船傍采菱，柳桥竹榭曙烟深。船头惊起蜻蜓睡，欲立还飞到涌金。
时斋
作者：释居简
朝代：宋

易去苦难追，知几勇不疑。梭才起雷泽，鱼已奋天池。夜冷梅粘雪，秋零桂著枝。风云与人会，先不与人期。
时斋
作者：释居简
朝代：宋

易去苦难追，知几勇不疑。
梭纔起雷泽，鱼已奋天池。
夜冷梅粘雪，秋零桂着枝。
风云与人会，先不与人期。
昌诵莲经一日十二部满十三万部
作者：释居简
朝代：宋
体裁：七言绝句

十三万部粲芬陁，奈尔犹存数量何。回向是真精进处，动人春色不须多。
明教禅师五种不坏赞
作者：释居简
朝代：宋

顶骨峣然，隐若伏犀。于烈火中，凄其廪而。古铁铮铮，烬馀不热。击石拊石，迭中音节。舍利团缀，素魄囧如。湛湛凝露，累累贯珠。岂无他人，欲见其顶。月行太空，蛙沉坎井。去窒而聪，去塞而通。于无数声，齐万窍风。风止声消，音响寂绝。谷神不死，听火焰说。说无所说，闻无所闻。烟灭灰飞，所亡者存。以是耳根，示尔四众。厚德宏功，千二百种。宣明心声，若出金石。汹涌辩河，不渗涓滴。书献天子，天颜屡改。一笑归来，此舌犹在。韩吾不非，吾奚以为。壅吾不夷，吾奚以驰。一生事了，有死无憾。身随劫烧，红开菡萏。童真出家，死于童真。出没卷舒，一坚密身。嗟多欲人，曲为欲说。于其根中，出火自焫。猗欤哲人，哂乃覆辙。以古为鉴，以身代舌。火炎昆冈，玉石俱焚。石付百粉，玉兮温温。的的紫槵，茸茸素丝。自幼至老，念兹在兹。譬夫一龛，绕以十镜。此灯长明，一印印定。定则离念，反而自求。于无求中，以敏厥修。物初有终，法无有尽。是故此珠，横绝煨烬。
明教禅师五种不坏赞·其一
作者：释居简
朝代：宋

顶骨峣然，隐若伏犀。于烈火中，凄其廪而。古铁铮铮，烬馀不热。击石拊石，迭中音节。舍利团缀，素魄囧如。湛湛凝露，累累贯珠。岂无他人，欲见其顶。月行太空，蛙沉坎井。
明教禅师五种不坏赞·其一
作者：释居简
朝代：宋

顶骨峣然，隠若伏犀。
于烈火中，凄其廪而。
古铁铮铮，烬余不热。
击石拊石，迭中音节。
舍利团缀，素魄冏如。
湛湛凝露，累累贯珠。
岂无他人，欲见其顶。
月行太空，蛙沉坎井。
明教禅师五种不坏赞·其三
作者：释居简
朝代：宋
体裁：四言诗

宣明心声，若出金石。汹涌辩河，不渗涓滴。书献天子，天颜屡改。一笑归来，此舌犹在。韩吾不非，吾奚以为。壅吾不夷，吾奚以驰。一生事了，有死无憾。身随劫烧，红开菡萏。
明教禅师五种不坏赞·其二
作者：释居简
朝代：宋
体裁：四言诗

去窒而聪，去塞而通。于无数声，齐万窍风。风止声消，音响寂绝。谷神不死，听火焰说。说无所说，闻无所闻。烟灭灰飞，所亡者存。以是耳根，示尔四众。厚德宏功，千二百种。
明教禅师五种不坏赞·其五
作者：释居简
朝代：宋
体裁：四言诗

的的紫槵，茸茸素丝。自幼至老，念兹在兹。譬夫一龛，绕以十镜。此灯长明，一印印定。定则离念，反而自求。于无求中，以敏厥修。物初有终，法无有尽。是故此珠，横绝煨烬。
明教禅师五种不坏赞·其四
作者：释居简
朝代：宋

童真出家，死于童真。出没卷舒，一坚密身。嗟多欲人，曲为欲说。于其根中，出火自焫。猗欤哲人，哂乃覆辙。以古为鉴，以身代舌。火炎昆冈，玉石俱焚。石付百粉，玉兮温温。
明教禅师五种不坏赞·其四
作者：释居简
朝代：宋

童真出家，死于童真。
出没卷舒，一坚密身。
嗟多欲人，曲为欲说。
于其根中，出火自焫。
猗欤哲人，哂乃覆辙。
以古为鑑，以身代舌。
火炎昆冈，玉石俱焚。
石付百粉，玉兮温温。
明远即事
作者：释居简
朝代：宋
体裁：五言律诗

红褪金罂子，芳腾金橘花。物情闲态度，秋色澹韶华。燕老迟归思，蜂慵早退衙。关心最幽事，辐凑在山家。
易水行赠修和谢德之高士
作者：释居简
朝代：宋

悠哉招隐琅琅然，画然勇变易水寒。槁梧语急声欲乾，哀丝欲绝回风酸。激昂馀地涵清圜，弗落断崖清夜湍。想当悲歌蓄真怒，发立如棘冲其冠。慨慷一死不复惜，从容按辔无求还。投机之间不容发，一失万古成永叹。尘侵匕首壮士死，谁写遗恨归清弹。谓言此曲无再弹，浑刚不敌智士肝。脑脂盖眼日高卧，幽愤欲平良独难。油然易感不易触，徒使壮泪双汍澜。琴工推琴向我言，我指何自生忧端。物能移人不移物，安得心广仍体胖。欲令心广仍体胖，不妨试作如此观。
易水行赠修和谢德之高士
作者：释居简
朝代：宋

悠哉招隠琅琅然，画然勇变易水寒。
槁梧语急声欲干，哀丝欲绝回风酸。
激昂余地涵清圜，弗落断崖清夜湍。
想当悲歌蓄真怒，髮立如棘衝其冠。
慨慷一死不復惜，从容按辔无求还。
投机之间不容髮，一失万古成永嘆。
尘侵匕首壮士死，谁冩遗恨归清弹。
谓言此曲无再弹，浑刚不敌智士肝。
脑脂盖眼日高卧，幽愤欲平良独难。
油然易感不易触，徒使壮泪双汍澜。
琴工推琴向我言，我指何自生忧端。
物能移人不移物，安得心广仍体胖。
欲令心广仍体胖，不妨试作如此观。
春柳睡鹊鸲鹆图
作者：释居简
朝代：宋
体裁：七言绝句

曲尘缕缕鹊深栖，写出章台二月时。幽响不知何处喜，一声鸲鹆圣先知。
春江曲
作者：释居简
朝代：宋

十里西江日日佳，回汀曲渚艳春华。秋来等得明如练，未必蒲花似柳花。
春江曲
作者：释居简
朝代：宋

十里西江日日佳，回汀曲渚艷春华。
秋来等得明如练，未必蒲花似柳花。
昭台行
作者：释居简
朝代：宋

昭台一锁无开扉，君恩易随朝露晞。桃笙葵扇果何物，不长相保终奚为。人言昭台失其所，殆不知其得其死。当时嫁作将相妻，赤族之顷宁独遗。父兮久持震主威，兄也景升豚犬儿。负芒之背潜生疑，祸萌骖乘渠莫知。君王持心亦太薄，滋蔓不图惟稔恶。立无嗣续劝功臣，只书官氏标麟阁。将军惜子如惜金，不为长计诚何心。丈夫事业当惊世，区区乌足私家计。将军发机阴中的，功如熟稼生螟蟘。母仪天下极尊荣，非道得之非所得。一朝乐去悲相随，霜露既降风凄其。茕茕吊景将安之，不自为计终奚为。关中旧约三章法，法当夷宗雠逆节。况复曾孙诛大臣，项背相望眉不颦。昭台不隔昭阳路，花落鸟啼春几度。麟角凤觜皆可煎，惆怅君恩非断弦。
昭台行·其一
作者：释居简
朝代：宋

昭台一鏁无开扉，君恩易随朝露晞。
桃笙葵扇果何物，不长相保终奚为。
人言昭台失其所，殆不知其得其死。
当时嫁作将相妻，赤族之顷宁独遗。
父兮久持震主威，兄也景升豚犬儿。
负芒之背潜生疑，祸萌骖乘渠莫知。
君王持心亦太薄，滋蔓不图惟稔恶。
立无嗣续劝功臣，只书官氏标麟阁。
将军惜子如惜金，不为长计诚何心。
丈夫事业当惊世，区区乌足私家计。
昭台行·其一
作者：释居简
朝代：宋

昭台一锁无开扉，君恩易随朝露晞。桃笙葵扇果何物，不长相保终奚为。人言昭台失其所，殆不知其得其死。当时嫁作将相妻，赤族之顷宁独遗。父兮久持震主威，兄也景升豚犬儿。负芒之背潜生疑，祸萌骖乘渠莫知。君王持心亦太薄，滋蔓不图惟稔恶。立无嗣续劝功臣，只书官氏标麟阁。将军惜子如惜金，不为长计诚何心。丈夫事业当惊世，区区乌足私家计。
昭台行·其二
作者：释居简
朝代：宋

将军发机阴中的，功如熟稼生螟蟘。
母仪天下极尊荣，非道得之非所得。
一朝乐去悲相随，霜露既降风凄其。
惸惸吊景将安之，不自为计终奚为。
关中旧约三章法，法当夷宗雠逆节。
况復曾孙诛大臣，项背相望眉不颦。
昭台不隔昭阳路，花落鸟啼春几度。
麟角凤觜皆可煎，惆怅君恩非断弦。
昭台行·其二
作者：释居简
朝代：宋

将军发机阴中的，功如熟稼生螟蟘。母仪天下极尊荣，非道得之非所得。一朝乐去悲相随，霜露既降风凄其。茕茕吊景将安之，不自为计终奚为。关中旧约三章法，法当夷宗雠逆节。况复曾孙诛大臣，项背相望眉不颦。昭台不隔昭阳路，花落鸟啼春几度。麟角凤觜皆可煎，惆怅君恩非断弦。
昭君行
作者：释居简
朝代：宋

楚山有美倾人国，家傍江城逐臣宅。逐臣赋并日月明，琵琶遣入穹庐鸣。哀弹不作胡儿语，写汉遗音吊亡楚。泪如铅水湿春风，苦心只与春风诉。曲中愁绪乱风丝，因风寄雁云南飞。汉家弹作昭君怨，试问昭君别怨谁。天生尤物天还如，仰天自笑蛾眉误。不如强醉枕琵琶，暂时栩栩梦还家。昭阳未有承恩地，阏氏孰与宁胡贵。不须频下思家泪，汉女雄猜如阿雉。
昭君行
作者：释居简
朝代：宋

楚山有美倾人国，家傍江城逐臣宅。
逐臣赋并日月明，琵琶遣入穹庐鸣。
哀弹不作胡儿语，冩汉遗音吊亡楚。
泪如铅水湿春风，苦心只与春风诉。
曲中愁绪乱风丝，因风寄鴈云南飞。
汉家弹作昭君怨，试问昭君别怨谁。
天生尤物天还如，仰天自笑蛾眉误。
不如强醉枕琵琶，暂时栩栩梦还家。
昭阳未有承恩地，阏氏孰与宁胡贵。
不须频下思家泪，汉女雄猜如阿雉。
晚归
作者：释居简
朝代：宋
体裁：七言绝句

晚凉初试出严城，云表浮图恰上灯。归棹只知将月去，不知摇碎玉棱棱。
晚归遇雪
作者：释居简
朝代：宋
体裁：七言律诗

集霰缤缤趁雨飘，回风籍籍委江郊。重阴冻锁天无畛，一眼平铺池不坳。直恐径迷随意扫，又疑竹裂带寒敲。倚阑欲看连云色，更待黄昏桂影交。
晚牧图
作者：释居简
朝代：宋

寸绳尺棰乱山深，节制安知竖子心。
老子看牛如相马，微茫淡墨赏遗音。
晚牧图
作者：释居简
朝代：宋

寸绳尺箠乱山深，节制安知竖子心。老子看牛如相马，微茫淡墨赏遗音。
普化赞
作者：释居简
朝代：宋

风颠用尽到无余，一箇棺材八箇舁。
舁出镇州城外去，听他木铎自分疎。
普化赞
作者：释居简
朝代：宋

风颠用尽到无馀，一个棺材八个舁。舁出镇州城外去，听他木铎自分疏。
景献诸兄侍两国入山
作者：释居简
朝代：宋

飞鞚入山深，幽从野逸寻。闸开观喷激，云敛闯？嵚。茵锦苍苔绿，油幢碧树阴。客儿亭最古，访古盍重临。
景献诸兄侍两国入山
作者：释居简
朝代：宋
体裁：五言律诗

飞鞚入山深，幽从野逸寻。闸开观喷激，云敛闯�嵚。茵锦苍苔绿，油幢碧树阴。客儿亭最古，访古盍重临。
景献诸兄侍两国入山
作者：释居简
朝代：宋

飞鞚入山深，幽从野逸寻。
闸开观喷激，云敛闯𡼭嵚。
茵锦苍苔绿，油幢碧树阴。
客儿亭最古，访古盍重临。
智者大师赞
作者：释居简
朝代：宋
体裁：赞

宝几在前，如意在手。禹背汤肩，河目海口。南岳山中得圣师，投针钵水了无疑。法华同听真精进，直到灵山未散时。
智迁昼牛
作者：释居简
朝代：宋

力敌难教死斗心，墨轻毫淡柳阴阴。
莫将抵角迂奇思，只写洪川扣角吟。
曲肱室
作者：释居简
朝代：宋
体裁：五言律诗

妄觊或逢周，华胥掉鞅游。战蜗甘死敌，蝑蚁竟生侯。白昼嘲便腹，清谈到枕流。无人在陋巷，谁识黑甜羞。
曹侯旧作题红扇子永嘉陈原父得之
作者：释居简
朝代：宋
体裁：七言绝句

未将心事付题红，已有灵犀一点通。采笔春归横槊后，高情都属小元龙。
曹提举荣上
作者：释居简
朝代：宋

乡也才聆謦咳声，暗中摸索认轮囷。故家大雅元戎老，词学清流使节新。直指大门标俗子，莫嫌高贾著山人。紫荷琳馆君诸父，说项斯贤不厌频。
曹提举荣上
作者：释居简
朝代：宋

乡也纔聆謦咳声，暗中摸索认轮囷。
故家大雅元戎老，词学清流使节新。
直指大门标俗子，莫嫌高贾着山人。
紫荷琳舘君诸父，说项斯贤不厌频。
曹泸南得思陵旧赐张魏公琴曰播云
作者：释居简
朝代：宋

岷峨豁尘昏，旧赐出播云。不知落人间，虾蟆几亏盈。晦显固靡常，数岂逃冥冥。想当风雨时，破壁应有声。怀璧戒匹夫，呵护烦百神。一朝得所托，倏若屈蠖伸。人以器图旧，器以人怀新。玉轸黄金徽，烂烂奎画明。魏公蔼名氏，千载如丹青。歌风调舜弦，感物怀尧仁。扶日昌中兴，四海同一云。载维艰难初，事与得失并。万灶嘉陵江，饮此一掬清。悠然一再弹，万里怀长城。云絮初无根，勇变嘲哳鸣。捕蝉写真意，弦外无人听。空嗟易水寒，遗恨崆峒平。
曹泸南得思陵旧赐张魏公琴曰播云
作者：释居简
朝代：宋

岷峩豁尘昏，旧赐出播云。
不知落人间，虾蟆几亏盈。
晦显固靡常，数岂逃冥冥。
想当风雨时，破壁应有声。
怀璧戒匹夫，呵护烦百神。
一朝得所託，倏若屈蠖伸。
人以器图旧，器以人怀新。
玉轸黄金徽，烂烂奎画明。
魏公蔼名氏，千载如丹青。
歌风调舜弦，感物怀尧仁。
扶日昌中兴，四海同一云。
载维艰难初，事与得失并。
万竈嘉陵江，饮此一掬清。
悠然一再弹，万里怀长城。
云絮初无根，勇变嘲哳鸣。
捕蝉冩真意，弦外无人听。
空嗟易水寒，遗恨崆峒平。
月丹
作者：释居简
朝代：宋

展样山茶染不如，宫黄齐捻牡丹鬚。
不忺宿雨曦晴露，玉袖垂红护绛襦。
月丹
作者：释居简
朝代：宋

展样山茶染不如，宫黄齐撚牡丹须。不忺宿雨曦晴露，玉袖垂红护绛襦。
月巢
作者：释居简
朝代：宋
体裁：五言绝句

小小一枝足，寥寥万象空。踢翻旧窠窟，谁在月明中。
月楼陈寺簿惠李阳冰千文新刻
作者：释居简
朝代：宋

厥初至文无一字，谁将鸟蹟分形似。
天淳屡警不知防，七凿纔终混沌死。
遂令天下后世空纷纶，虫鱼钟鼎骈相新。
茫然不理字外意，但见九州四海同轨仍同文。
王郎羽化不可馽，小篆千人万人习。
祖龙无恙事如麻，稍缓簿书期会急。
西京杜门草太玄，诸儒载酒尊所闻。
莫言字是纸上语，寻古康逵须得门。
朅来小楷无余韵，更復颠狂闚草圣。
不见当时石鼓歌，哂乃数纸博白鹅。
悠悠古恨凭谁雪，想见月楼时对月。
质衣访古锦作囊，李侯屈铁千琳琅。
百金购工镵翠琰，数间僦舍生寒光。
欲寿此书休待贾，待向君家提此话。
不图復见古人心，要与月楼同博雅。
月楼陈寺簿惠李阳冰千文新刻
作者：释居简
朝代：宋

厥初至文无一字，谁将鸟迹分形似。天淳屡警不知防，七凿才终混沌死。遂令天下后世空纷纶，虫鱼钟鼎骈相新。茫然不理字外意，但见九州四海同轨仍同文。王郎羽化不可絷，小篆千人万人习。祖龙无恙事如麻，稍缓簿书期会急。西京杜门草太玄，诸儒载酒尊所闻。莫言字是纸上语，寻古康逵须得门。朅来小楷无馀韵，更复颠狂窥草圣。不见当时石鼓歌，哂乃数纸博白鹅。悠悠古恨凭谁雪，想见月楼时对月。质衣访古锦作囊，李侯屈铁千琳琅。百金购工镵翠琰，数间僦舍生寒光。欲寿此书休待贾，待向君家提此话。不图复见古人心，要与月楼同博雅。
月渚
作者：释居简
朝代：宋

秀色老千岩，窗虚小郁蓝。水明收晚照，沙暝展晴岚。野饷隐沦共，清游名胜谈。中秋无好友，举酒便成三。
月渚
作者：释居简
朝代：宋

秀色老千岩，窗虚小鬰蓝。
水明收晚照，沙暝展晴岚。
野饷隠沦共，清游名胜谈。
中秋无好友，举酒便成三。
月溪
作者：释居简
朝代：宋

光动群阴敛，朣朣古岸斜。缘空冰碾雾，分影璧沉沙。圆转刚非缺，虚灵净弗瑕。修轮纷血指，玉斧在山家。
月溪
作者：释居简
朝代：宋

光动群阴敛，朣朣古岸斜。
缘空冰碾雾，分影璧沉沙。
圆转刚非缺，虚灵浄弗瑕。
修轮纷血指，玉斧在山家。
月窗
作者：释居简
朝代：宋
体裁：五言绝句

一转月窗语，全超言象前。无人知此意，令我忆南泉。
有客
作者：释居简
朝代：宋

雨止云犹黑，春寒草未青。
打门无俗客，勒驾有山灵。
彷佛斜川路，裴回曲水亭。
落梅都着子，点点六花零。
有客
作者：释居简
朝代：宋

雨止云犹黑，春寒草未青。打门无俗客，勒驾有山灵。彷佛斜川路，裴回曲水亭。落梅都著子，点点六花零。
有虎
作者：释居简
朝代：宋

悠悠天壤间，务各得其所。
兽蹄交鸟蹟，尧忧填肺腑。
伟哉神禹功，明德迈前古。
九畴既定位，万生斯按堵。
奔驰服牛马，飞潜适鳞羽。
虎豹嗜残暴，山林託深阻。
云胡不奠居，出辄啸当路。
昨来东家妪，云汝三瞰户。
西隣竞相告，丰豕娄攘取。
行苇既践履，生理靡繁橆。
田野日搔动，老羸困病窭。
遂使扊扅歌，不待黄昏𢾅。
唐虞全盛时，四凶怒如汝。
赫然雷霆奋，四罪同一举。
彼无罪汝意，汝特犯其怒。
商监犹未远，与汝凶孰愈。
蝮遭愚溪宥，鰐避昌黎去。
大信及豚鱼，二子吾所与。
彼暴化为仁，汝仁亦其伍。
犹来仁暴心，不隔毫髮许。
度河速迁徙，负嵎毋跋扈。
况今属多事，诛求猛于汝。
两雄不俱立，孤踪曷足怙。
勿谓三家市，智勇未易数。
智者有余怒，勇者有余贾。
排云呌阊阖，长歌捎林莽。
四聪若旁达，百揆必鼓舞。
毒机发必中，万悔竟何补。
丁宁不汝欺，盍亦听吾语。
苟如不我听，是不听尧禹。
有虎
作者：释居简
朝代：宋

悠悠天壤间，务各得其所。兽蹄交鸟迹，尧忧填肺腑。伟哉神禹功，明德迈前古。九畴既定位，万生斯按堵。奔驰服牛马，飞潜适鳞羽。虎豹嗜残暴，山林托深阻。云胡不奠居，出辄啸当路。昨来东家妪，云汝三瞰户。西邻竞相告，丰豕娄攘取。行苇既践履，生理靡繁橆。田野日搔动，老羸困病窭。遂使扊扅歌，不待黄昏？。唐虞全盛时，四凶怒如汝。赫然雷霆奋，四罪同一举。彼无罪汝意，汝特犯其怒。商监犹未远，与汝凶孰愈。蝮遭愚溪宥，鳄避昌黎去。大信及豚鱼，二子吾所与。彼暴化为仁，汝仁亦其伍。犹来仁暴心，不隔毫发许。度河速迁徙，负嵎毋跋扈。况今属多事，诛求猛于汝。两雄不俱立，孤踪曷足怙。勿谓三家市，智勇未易数。智者有馀怒，勇者有馀贾。排云叫阊阖，长歌捎林莽。四聪若旁达，百揆必鼓舞。毒机发必中，万悔竟何补。丁宁不汝欺，盍亦听吾语。苟如不我听，是不听尧禹。
有虎
作者：释居简
朝代：宋
体裁：古风

悠悠天壤间，务各得其所。兽蹄交鸟迹，尧忧填肺腑。伟哉神禹功，明德迈前古。九畴既定位，万生斯按堵。奔驰服牛马，飞潜适鳞羽。虎豹嗜残暴，山林托深阻。云胡不奠居，出辄啸当路。昨来东家妪，云汝三瞰户。西邻竞相告，丰豕娄攘取。行苇既践履，生理靡繁橆。田野日搔动，老羸困病窭。遂使扊扅歌，不待黄昏�。唐虞全盛时，四凶怒如汝。赫然雷霆奋，四罪同一举。彼无罪汝意，汝特犯其怒。商监犹未远，与汝凶孰愈。蝮遭愚溪宥，鳄避昌黎去。大信及豚鱼，二子吾所与。彼暴化为仁，汝仁亦其伍。犹来仁暴心，不隔毫发许。度河速迁徙，负嵎毋跋扈。况今属多事，诛求猛于汝。两雄不俱立，孤踪曷足怙。勿谓三家市，智勇未易数。智者有馀怒，勇者有馀贾。排云叫阊阖，长歌捎林莽。四聪若旁达，百揆必鼓舞。毒机发必中，万悔竟何补。丁宁不汝欺，盍亦听吾语。苟如不我听，是不听尧禹。
木犀得晴
作者：释居简
朝代：宋

宿翳开新霁，繁枝耀浅黄。还如醒滞思，又似整残妆。碎影仍多态，晴天别是香。坐分花下石，勺月荐深凉。
木犀得晴
作者：释居简
朝代：宋

宿翳开新霁，繁枝耀浅黄。
还如醒滞思，又似整残粧。
碎影仍多态，晴天别是香。
坐分花下石，勺月荐深凉。
木犀着雨
作者：释居简
朝代：宋

空山雨淫秋，妬我庭中犀。
犀敷粟玉英，浸渍仍葳蕤。
有如春方中，名品嗟淋漓。
因依海棠泪，着此霜蟾枝。
闻此辄掩耳，代犀前致辞。
燕脂怨无香，姿色独媚时。
烘晴睡未足，已惊胡马嘶。
雕零怕随雨，嫣然成怆悽。
鲜明擅韶华，不足较等夷。
自怜宫样黄，不结春风知。
木兰固可友，宿莽亦可师。
正色俗子憎，浓馥天风吹。
苔痕浄如染，绿展承霏霏。
故家换骨法，降真合传衣。
大山与小山，骚雅同衿期。
至今百世下，犹有芗林诗。
何心与物竞，有泪无从挥。
木犀著雨
作者：释居简
朝代：宋
体裁：五言律诗

拟续小山吟，庭犀渍弗禁。再花仍剪剪，十日苦涔涔。堕砌金难燥，随沟玉不沈。安知广寒殿，几日扫重阴。
木犀著雨
作者：释居简
朝代：宋

空山雨淫秋，妒我庭中犀。犀敷粟玉英，浸渍仍葳蕤。有如春方中，名品嗟淋漓。因依海棠泪，著此霜蟾枝。闻此辄掩耳，代犀前致辞。燕脂怨无香，姿色独媚时。烘晴睡未足，已惊胡马嘶。彫零怕随雨，嫣然成怆悽。鲜明擅韶华，不足较等夷。自怜宫样黄，不结春风知。木兰固可友，宿莽亦可师。正色俗子憎，浓馥天风吹。苔痕净如染，绿展承霏霏。故家换骨法，降真合传衣。大山与小山，骚雅同衿期。至今百世下，犹有芗林诗。何心与物竞，有泪无从挥。
朱庵睡起
作者：释居简
朝代：宋
体裁：七言绝句

檐外飞花不翳天，阶前浅水恰通船。借床睡起自作供，餐尽楚英霜后妍。
朴翁加冠巾苏召叟讶予不嘲之
作者：释居简
朝代：宋
体裁：七言律诗

见与闻同骇且猜，多应自断不佗裁。聪明断种岂僧事，矍铄据鞍须将才。好在夕阳愁夜近，怀哉鲵齿尚心孩。自非独善林泉懒，应是林泉少祸媒。
朴翁约效诚斋分题得月色
作者：释居简
朝代：宋

霜晴如此月明何，独恨空庭着不多。
窗外楼头都有了，其余四散尽从它。
朴翁约效诚斋分题得月色
作者：释居简
朝代：宋

霜晴如此月明何，独恨空庭著不多。窗外楼头都有了，其馀四散尽从它。
李夔州挽章
作者：释居简
朝代：宋

防拓西南重，皇华赋咏优。忍将忧国泪，来作听猿愁。瘴扫乌蛮俗，吟残白帝秋。脩名磨不得，三峡自东流。俭素律豪奢，攻浮复填华。竹枝谣五裤，棠影懋三巴。硖雨催吟翰，江春酿醉霞。不知舒啸地，谁此岸乌纱。
李夔州挽章·其一
作者：释居简
朝代：宋

防拓西南重，皇华赋咏优。
忍将忧国泪，来作听猿愁。
瘴扫乌蛮俗，吟残白帝秋。
修名磨不得，三峡自东流。
李夔州挽章·其一
作者：释居简
朝代：宋

防拓西南重，皇华赋咏优。忍将忧国泪，来作听猿愁。瘴扫乌蛮俗，吟残白帝秋。脩名磨不得，三峡自东流。
李夔州挽章·其二
作者：释居简
朝代：宋

俭素律豪奢，攻浮复填华。竹枝谣五裤，棠影懋三巴。硖雨催吟翰，江春酿醉霞。不知舒啸地，谁此岸乌纱。
李夔州挽章·其二
作者：释居简
朝代：宋

俭素律豪奢，攻浮復填华。
竹枝谣五袴，棠影懋三巴。
硖雨催吟翰，江春酿醉霞。
不知舒啸地，谁此岸乌纱。
李帅新创溪山真趣
作者：释居简
朝代：宋

动者智之机，惟仁与静宜。天开真个画，谁识自然诗。水与云相友，鸥驯鹭不疑。终南讥捷径，有耳怕闻知。
李帅新创溪山真趣
作者：释居简
朝代：宋

动者智之机，惟仁与静宜。
天开真箇画，谁识自然诗。
水与云相友，鸥驯鹭不疑。
终南讥捷径，有耳怕闻知。
李燕公生华亭尉厅旧有相公阁可斋洪少府于废址更为梦燕堂用玉燕入怀事永嘉赵清旷索同赋
作者：释居简
朝代：宋
体裁：七言律诗

适华胥氏问津来，祥兆其先必有开。偶尔入怀真是玉，及乎同梦却非梅。曰兰倘可名千古，指李何妨又一回。未问读书堂上客，斲轮堂下亦英才。
杜侍郎之遂宁
作者：释居简
朝代：宋

宁为轻以清，抑为重而填。重轻惟时中，举辄丽吾正。诚斋振家学，本末尽诚敬。所施见伦次，所瞩洞遐隐。喧啾雄地籁，静胜了天定。一经早授受，吴霜未侵鬓。精明紫荷橐，所蕴固未尽。玉堂与天远，仙槎向人近。旌旄屋头州，维翰倚东屏。敛此一道惠，徒引兆庶领。泉山跨鳌碧，横江秀而整。吾亲在其下，枌榆接封畛。家有老吟僧，河海借馀润。
杜侍郎之遂宁
作者：释居简
朝代：宋

宁为轻以清，抑为重而填。
重轻惟时中，举辄丽吾正。
诚斋振家学，本末尽诚敬。
所施见伦次，所瞩洞遐隠。
喧啾雄地籁，静胜了天定。
一经早授受，吴霜未侵鬓。
精明紫荷橐，所藴固未尽。
玉堂与天远，仙槎向人近。
旌旄屋头州，维翰倚东屏。
敛此一道惠，徒引兆庶领。
泉山跨鰲碧，横江秀而整。
吾亲在其下，枌榆接封畛。
家有老吟僧，河海借余润。
杜侍郎坐上得彝字
作者：释居简
朝代：宋

春事三分二分了，策勋淑景还宜早。野桃官柳嫌春少，却笑上林莺易老。岂知老干空斗南，七八千岁春酣酣。无人闻此不大笑，有口只与庄生谈。金钟大镛在东序，瑚琏陆离杂雕俎。歌工在列乐在悬，更复明堂须柱础。一枝老我苕水湄，煮字不充亭午饥。丹崖苍壁信手题，咏歌事业铭鼎彝。
杜侍郎坐上得彝字
作者：释居简
朝代：宋

春事三分二分了，策勋淑景还宜早。
野桃官柳嫌春少，却笑上林鶑易老。
岂知老榦空斗南，七八千岁春酣酣。
无人闻此不大笑，有口只与庄生谈。
金钟大镛在东序，瑚琏陆离杂雕俎。
歌工在列乐在悬，更復明堂须柱础。
一枝老我苕水湄，煮字不充亭午饥。
丹崖苍壁信手题，咏歌事业铭鼎彝。
杜防御为铁牛干塔亭
作者：释居简
朝代：宋
体裁：七言绝句

一生舍利万家收，烈火何曾化铁牛。一口气教渠自吐，数椽屋要别人修。
杜鹃
作者：释居简
朝代：宋
体裁：七言绝句

旧草堂东水竹西，年年只与落花期。长亭今夜声连晓，愁似经年病拾遗。
杜鹃花
作者：释居简
朝代：宋
体裁：七言绝句

染得深红剪万葩，春归独自绚韶华。丁宁莫受西风误，误使人看顷刻花。
杨园四题·其一
作者：释居简
朝代：宋

草熏熏，木欣欣，海棠昨日随雨零。
牡丹欲放金紫新，余芳各自争鲜明。
小圃日涉不日成，品分目署月旦评。
是家当年驾卢骆，祖烈亭亭相博约。
振陋鉏荒十亩余，坐看鸢飞与鱼跃。
奇奇怪怪幻玲珑，白白红红相杂错。
小竚人间日月长，更拓胸中小丘壑。
杨园四题·其一
作者：释居简
朝代：宋

草薰薰，木欣欣，海棠昨日随雨零。牡丹欲放金紫新，馀芳各自争鲜明。小圃日涉不日成，品分目署月旦评。是家当年驾卢骆，祖烈亭亭相博约。振陋锄荒十亩馀，坐看鸢飞与鱼跃。奇奇怪怪幻玲珑，白白红红相杂错。小伫人间日月长，更拓胸中小丘壑。
杨园四题·其三
作者：释居简
朝代：宋

堑断垣颓井不移，秀盘古色尚依稀。兴亡千载谁相委，华表柱头丁令威。
杨园四题·其三
作者：释居简
朝代：宋

壍断垣颓井不移，秀盘古色尚依稀。
兴亡千载谁相委，华表柱头丁令威。
杨园四题·其二
作者：释居简
朝代：宋
体裁：五言律诗

凉自红酣起，香从静胜闻。虹梁虽可跨，龙液不须焚。天作池中底，风成水上文。倚楹闲意绪，只与月平分。
杨园四题·其二
作者：释居简
朝代：宋

凉自红酣起，香从静胜闻。虹梁虽可跨，龙液不须焚。天作池中底，风成水上文。倚楹闲意绪，只与月平分。直从平地矗崔嵬，南向群山斗次来。尽此半春留客醉，莫愁一日不花开。水从绿野前头绕，竹向芳菲缺处栽。目送断鸿天外去，问它更是几时回。
杨园四题·其四
作者：释居简
朝代：宋

直从平地矗崔嵬，南向群山斗次来。尽此半春留客醉，莫愁一日不花开。水从绿野前头绕，竹向芳菲缺处栽。目送断鸿天外去，问它更是几时回。
杨园四题·其四
作者：释居简
朝代：宋

直从平地矗崔嵬，南向群山斗次来。
尽此半春留客醉，莫愁一日不花开。
水从绿野前头遶，竹向芳菲缺处栽。
目送断鸿天外去，问它更是几时回。
杨宗伯知举出院
作者：释居简
朝代：宋

三级桃花把要津，懿文储德在权衡。鸾雏将授三传托，虎榜先同一瓣盟。荣以依光如昼锦，乐于兼善胜专城。履声早晚星辰上，弗与群仙地上行。
杨宗伯知举出院
作者：释居简
朝代：宋

三级桃花把要津，懿文储德在权衡。
鸾雏将授三传託，虎榜先同一瓣盟。
荣以依光如昼锦，乐于兼善胜专城。
履声早晚星辰上，弗与群仙地上行。
杨岐赞
作者：释居简
朝代：宋

请慈明晚参，对白雪大笑。为父不慈，为子不孝。个般驵？行藏，敢称瞎驴种草。争怪人言不解禅，熨斗煎茶不同铫。
杨岐赞
作者：释居简
朝代：宋
体裁：古风

请慈明晚参，对白雪大笑。为父不慈，为子不孝。个般驵�行藏，敢称瞎驴种草。争怪人言不解禅，熨斗煎茶不同铫。
杨岐赞
作者：释居简
朝代：宋

请慈明晚参，对白雪大笑。
为父不慈，为子不孝。
箇般驵𩦱行藏，敢称瞎馿种草。
争怪人言不解禅，熨斗煎茶不同铫。
杨文昌得古方壶于巴子国
作者：释居简
朝代：宋

大巧出天姿，何年幻怪奇。身轻成俗蜕，调古弗时宜。方外虽圭角，宏中填侧攲。同盟今几辈，郜鼎与宗彝。
杨文昌得古方壶于巴子国
作者：释居简
朝代：宋

大巧出天姿，何年幻怪奇。
身轻成俗蜕，调古弗时宜。
方外虽圭角，宏中填侧欹。
同盟今几辈，郜鼎与宗彝。
杨梅
作者：释居简
朝代：宋

枝繁疑坠地，烟暝欲炖空。
止渴差相似，和羹却不同。
每嗟龙井白，易变鹤头红。
好在文园令，冰盘对晚风。
杨梅
作者：释居简
朝代：宋

枝繁疑坠地，烟暝欲燉空。止渴差相似，和羹却不同。每嗟龙井白，易变鹤头红。好在文园令，冰盘对晚风。
杯中鱼子
作者：释居简
朝代：宋

眇如丝粟便悠然，洼玉深中浅注泉。再晕不知前夜月，才生便乐此中天。群分自笑如儿戏，聚育谁偏得母怜。罔罟不来斯可乐，洋洋何必泳长川。
杯中鱼子
作者：释居简
朝代：宋

眇如丝粟便悠然，漥玉深中浅注泉。
再晕不知前夜月，纔生便乐此中天。
群分自笑如儿戏，聚育谁偏得母怜。
罔罟不来斯可乐，洋洋何必泳长川。
杲无外枝巢
作者：释居简
朝代：宋
体裁：五言律诗

树下无三宿，人间僦一单。房新蜂最乐，巢旧燕知难。云幌涵秋冷，蟾枝踏月残。朱门空锁宅，多是别人看。
松图
作者：释居简
朝代：宋

李怀仁画双龙后，活在兰陵道士家。水墨工夫能幻巧，变成霜干老槎牙。断桥之西石桥北，忘世忘年寄幽独。千仞干云险绝攀，瘦影何时落横幅。
松图·其一
作者：释居简
朝代：宋
体裁：七言绝句

李怀仁画双龙后，活在兰陵道士家。水墨工夫能幻巧，变成霜干老槎牙。
松图·其二
作者：释居简
朝代：宋
体裁：七言绝句

断桥之西石桥北，忘世忘年寄幽独。千仞干云险绝攀，瘦影何时落横幅。
松御座
作者：释居简
朝代：宋

偃盖交柯坐亦宜，春风翠辇憇逶迤。
大夫寂寞山阴道，不见西湖鼎盛时。
松御座
作者：释居简
朝代：宋

偃盖交柯坐亦宜，春风翠辇憩逶迤。大夫寂寞山阴道，不见西湖鼎盛时。
松溪
作者：释居简
朝代：宋
体裁：七言绝句

翠盖童童胜碧油，老根络石漱溪流。秋池两部吾无取，留得江声在屋头。
松花
作者：释居简
朝代：宋
体裁：七言绝句

都将坠粉扫残枝，聊伴伊蒲簪蕨薇。合赋老饕矜厚享，秋池更有芰荷衣。
松风阁
作者：释居简
朝代：宋

绕檐恶木方童童，苍官着脚将焉从。
海涛熨帖清涵空，不见苹末来蓬蓬。
是时散衣阑独倚，不晓此中题榜意。
但见茫茫涨软红，扑满市人乌帽底。
蜀仙茶鼎扛无人，寥寥不復闻此声。
玉川凉夜更渺邈，飕飕只今无地生。
尚怜芳草春池句，梦破客儿烦举似。
夺胎换骨蜕氛埃，丛霄九万泠然去。
松风阁
作者：释居简
朝代：宋

绕檐恶木方童童，苍官著脚将焉从。海涛熨帖清涵空，不见蘋末来蓬蓬。是时散衣阑独倚，不晓此中题榜意。但见茫茫涨软红，扑满市人乌帽底。蜀仙茶鼎扛无人，寥寥不复闻此声。玉川凉夜更渺邈，飕飕只今无地生。尚怜芳草春池句，梦破客儿烦举似。夺胎换骨蜕氛埃，丛霄九万泠然去。
林君筦榷上巴河蕲黄乱离仅以身免
作者：释居简
朝代：宋

话到蕲黄只永叹，不知心作食梅酸。断头自是无降将，啮指终能愧贺兰。变弗知权生亦愧，动才适义死何难。多君逆旅观浮俗，尸素墦间一等看。
林君筦榷上巴河蕲黄乱离仅以身免
作者：释居简
朝代：宋

话到蕲黄只永叹，不知心作食梅酸。
断头自是无降将，嚙指终能媿贺兰。
变弗知权生亦媿，动纔适义死何难。
多君逆旅观浮俗，尸素墦间一等看。
林国博自兴化军得饶州
作者：释居简
朝代：宋

盍缀蓬仙向上班，烹鲜不鄙作州难。醉眸尚带壶云碧，吟笔疑翻璧浪乾。名著金闺方善下，春生玉树不知寒。明年全榜登科记，莫把寻常举送看。
林国博自兴化军得饶州
作者：释居简
朝代：宋

盍缀蓬仙向上班，烹鲜不鄙作州难。
醉眸尚带壶云碧，吟笔疑翻璧浪干。
名着金闺方善下，春生玉树不知寒。
明年全榜登科记，莫把寻常举送看。
林酒仙祠
作者：释居简
朝代：宋

百丈古规绳，蹉讹尺到寻。
可曾知稼穑，多是少丛林。
有蹟从人议，无心与俗沉。
太湖吞弗尽，哆口到如今。
林酒仙祠
作者：释居简
朝代：宋

百丈古规绳，蹉讹尺到寻。可曾知稼穑，多是少丛林。有迹从人议，无心与俗沉。太湖吞弗尽，哆口到如今。
枝巢
作者：释居简
朝代：宋
体裁：五言律诗

欲扫嚣尘迹，枚条自改门。籁虚秋断续，花冷月黄昏。鸠拙休相笑，鸿冥倘可扪。逍遥与齐物，一等不须论。
枫桥夜泊
作者：释居简
朝代：宋

谁遣蒲牢吼夜阑，玉虫剪尽玉脂乾。高山流水易为赏，求赏此声人独难。
枫桥夜泊
作者：释居简
朝代：宋

谁遣蒲牢吼夜阑，玉虫剪尽玉脂干。
高山流水易为赏，求赏此声人独难。
枫桥酬张季思
作者：释居简
朝代：宋

欲唤扁舟一访寻，开窗同揖小猊岑。
风晴堕叶声应燥，目远孤鸿影易沉。
餐为菊英聊缓带，醉因雪萼小低簪。
隔溪半夜疎钟到，定有清新入短吟。
枫桥酬张季思
作者：释居简
朝代：宋

欲唤扁舟一访寻，开窗同揖小猊岑。风晴堕叶声应燥，目远孤鸿影易沉。餐为菊英聊缓带，醉因雪萼小低簪。隔溪半夜疏钟到，定有清新入短吟。
枯山
作者：释居简
朝代：宋

嵌岩礧砢无津润，踞地盘空隐雾深。万窍怒号从定起，试听枯木里龙吟。
枯山
作者：释居简
朝代：宋

嵌岩礧砢无津润，踞地盘空隠雾深。
万窍怒号从定起，试听枯木裏龙吟。
柏堂
作者：释居简
朝代：宋

千载霜苓孕屈盘，虐风饕雪不知难。客来莫话西来意，添个蒲团话岁寒。
柏堂
作者：释居简
朝代：宋

千载霜苓孕屈盘，虐风饕雪不知难。
客来莫话西来意，添箇蒲团话岁寒。
柏香岩
作者：释居简
朝代：宋
体裁：七言律诗

卜筑深云榜柏香，小楼缥渺远吞江。路随山转巧当户，潮与月来高挂窗。得饱但惭秋稼足，爱眠嫌听晓钟撞。明明斗劣无求胜，一任诸方建胜幢。
柔桑
作者：释居简
朝代：宋

羽葆攲墙绿未摇，春风易放曲尘消。天教叶叶关机轴，不与群芳一样彫。
柔桑
作者：释居简
朝代：宋

羽葆欹墙绿未摇，春风易放麯尘消。
天教叶叶关机轴，不与群芳一样雕。
柳
作者：释居简
朝代：宋

江春欲到最先知，次到南枝次北枝。不信楼头观旖旎，嫩金匀遍去年丝。奈尔萦晴殢雨何，静时常少动时多。初无恼乱春风意，却是春风恼乱它。
柳·其一
作者：释居简
朝代：宋

江春欲到最先知，次到南枝次北枝。不信楼头观旖旎，嫩金匀遍去年丝。
柳·其一
作者：释居简
朝代：宋

江春欲到最先知，次到南枝次北枝。
不信楼头观旖旎，嫰金匀徧去年丝。
柳·其二
作者：释居简
朝代：宋
体裁：七言绝句

奈尔萦晴殢雨何，静时常少动时多。初无恼乱春风意，却是春风恼乱它。
柳絮
作者：释居简
朝代：宋

满城漠漠看飞扬，百炼刚非贺老肠。
褪雨不忺知醖藉，倚风无力信行藏。
可曾着意随流急，竟亦何心作许狂。
酒似海留春不住，为春回雪荐离觞。
柳絮
作者：释居简
朝代：宋

满城漠漠看飞扬，百鍊刚非贺老肠。褪雨不忺知酝藉，倚风无力信行藏。可曾著意随流急，竟亦何心作许狂。酒似海留春不住，为春回雪荐离觞。
柳絮
作者：释居简
朝代：宋

轻轻漠漠又斜斜，去作青萍漾水涯。院落晚春闲意绪，合分一半与梨花。勇作轻狂又懒飞，又如欲去却沉思。霅云不度清苕曲，独受融风款曲吹。
柳絮
作者：释居简
朝代：宋

麻姑米白玉床丹，老去慵将狡狯看。却爱一川风絮好，就船做得雪团乾。
柳絮
作者：释居简
朝代：宋

麻姑米白玉床丹，老去慵将狡狯看。
却爱一川风絮好，就船做得雪团干。
柳絮·其一
作者：释居简
朝代：宋
体裁：七言绝句

轻轻漠漠又斜斜，去作青萍漾水涯。院落晚春闲意绪，合分一半与梨花。
柳絮·其二
作者：释居简
朝代：宋
体裁：七言绝句

勇作轻狂又懒飞，又如欲去却沉思。霅云不度清苕曲，独受融风款曲吹。
树经火而殒今复荣茂
作者：释居简
朝代：宋

无药医双树，扳枝忽再春。不随人换世，曾见寺归真。雨露虽全节，风霜只半身。荣枯相倚伏，东海复扬尘。
树经火而殒今復荣茂
作者：释居简
朝代：宋

无药医双树，扳枝忽再春。
不随人换世，曾见寺归真。
雨露虽全节，风霜只半身。
荣枯相倚伏，东海復扬尘。
桃源行
作者：释居简
朝代：宋

种桃种得春一原，逃死逃得秦外天。杀鸡为黍替草具，不识晋语犹秦言。昨日相逢今日别，流水落花行路绝。鸡黍更从仙隐设，疑是齐东野人说。典午乱多仍治少，此事明明不分晓。一秦才灭一秦生，避世避人还避秦。忆昔怒驱丞相去，犹思上蔡东门兔。纵有封君禄万钟，争如食邑桃千树。空山惜日见日长，秦民怨日偕日亡。恨身不为治时草，不恨祖龙长不老。
桃源行
作者：释居简
朝代：宋

种桃种得春一原，逃死逃得秦外天。
杀鸡为黍替草具，不识晋语犹秦言。
昨日相逢今日别，流水落花行路绝。
鸡黍更从仙隠设，疑是齐东野人说。
典午乱多仍治少，此事明明不分晓。
一秦才灭一秦生，避世避人还避秦。
忆昔怒驱丞相去，犹思上蔡东门兔。
纵有封君禄万钟，争如食邑桃千树。
空山惜日见日长，秦民怨日偕日亡。
恨身不为治时草，不恨祖龙长不老。
桃花犬行
作者：释居简
朝代：宋

非玄非黄花蒙茸，炫昼不减原上红。无功指踪走原野，兔尽倘可逃灾凶。禁林都是秋声树，满身何处沾红雨。苔痕玉砌卧斜阳，又误零霞低薄暮。枫宸紫阙芳雾濛，长门永巷泠泠风。夜严不声白昼永，羊车所至随从容。鬼瞰高明目不瞬，勾连狸怪狐妖逞。百步虽无槛虎威，双睛何用轩辕镜。熙陵以西一锄地，寸金寸土君王赐。平分只与碧衔霞，生死恩荣略相似。相如飞辙自蜀都，初因狗监诵子虚。四夷来王亦典丽，御考自称前进士。
桃花犬行
作者：释居简
朝代：宋

非玄非黄花蒙茸，炫昼不减原上红。
无功指踪走原野，兔尽倘可逃灾凶。
禁林都是秋声树，满身何处沾红雨。
苔痕玉砌卧斜阳，又误零霞低薄暮。
枫宸紫阙芳雾蒙，长门永巷泠泠风。
夜严不声白昼永，羊车所至随从容。
鬼瞰高明目不瞬，勾连狸怪狐妖逞。
百步虽无槛虎威，双睛何用轩辕镜。
熙陵以西一鉏地，寸金寸土君王赐。
平分只与碧衔霞，生死恩荣略相似。
相如飞辙自蜀都，初因狗监诵子虚。
四夷来王亦典丽，御考自称前进士。
梁太子钓台
作者：释居简
朝代：宋
体裁：七言绝句

晴拂双鬟晓未开，先驱寸碧渡江来。伤心旧日垂纶地，几度江春去又回。
梁楷画钟馗并引鹤归云际携琴过涧西三题
作者：释居简
朝代：宋

华清横玉落梅愁，不寤人谋蔽鬼谋。白面书生名字贵，还如版筑梦中求。唤起胎仙细问伊，几时华表柱头归。一编玄草都收拾，种玉田东伴采薇。不是忘弹閟古音，怕人误赏玷琴心。云西六六峰前去，挂壁梧桐槁弗瘖。
梁楷画钟馗并引鹤归云际携琴过涧西三题·其一
作者：释居简
朝代：宋
体裁：七言绝句

华清横玉落梅愁，不寤人谋蔽鬼谋。白面书生名字贵，还如版筑梦中求。
梁楷画钟馗并引鹤归云际携琴过涧西三题·其三
作者：释居简
朝代：宋

不是忘弹閟古音，怕人误赏玷琴心。
云西六六峯前去，挂壁梧桐槁弗瘖。
梁楷画钟馗并引鹤归云际携琴过涧西三题·其三
作者：释居简
朝代：宋

不是忘弹閟古音，怕人误赏玷琴心。云西六六峰前去，挂壁梧桐槁弗瘖。
梁楷画钟馗并引鹤归云际携琴过涧西三题·其二
作者：释居简
朝代：宋
体裁：七言绝句

唤起胎仙细问伊，几时华表柱头归。一编玄草都收拾，种玉田东伴采薇。
梯飈
作者：释居简
朝代：宋

凉腋拊岧嶤，可扪丛玉霄。
一层高步武，千仞拔尘嚣。
明月秦箫断，雕盘古篆消。
天浆几时熟，款曲试芳瓢。
梯飙
作者：释居简
朝代：宋

凉腋拊岧峣，可扪丛玉霄。一层高步武，千仞拔尘嚣。明月秦箫断，雕盘古篆消。天浆几时熟，款曲试芳瓢。
梵天僧舍金竹中有绿竹一茎
作者：释居简
朝代：宋
体裁：七言律诗

手栽碧玉间黄金，炎赫流金弗敢侵。莫作两般分实相，定知一等是虚心。根分丽水难沉色，节老蓝田待赏音。终有九包来止息，万竿何患不成林。
棹歌
作者：释居简
朝代：宋
体裁：七言绝句

后夜朣胧魄载生，官塘犹自有人行。十年滴尽征人泪，不尽弯弯月子声。
椀柏
作者：释居简
朝代：宋

土入花甆浅，林疏雪操鲜。
后凋非地力，独秀是天年。
老我不谐俗，惜才如养贤。
明明千古意，渠自指庭前。
楂庵严教主塔
作者：释居简
朝代：宋

黄金扶膝起沉潜，一屈何须为老严。
扫径雪苔封古甃，举头花雨落疎檐。
楂酸如橘尤多涩，语苦如荼久自甜。
新霁林光浄如洗，僧窗处处有孤蟾。
楂庵严教主塔
作者：释居简
朝代：宋

黄金扶膝起沉潜，一屈何须为老严。扫径雪苔封古甃，举头花雨落疏檐。楂酸如橘尤多涩，语苦如荼久自甜。新霁林光净如洗，僧窗处处有孤蟾。
楼大参嘱珣起宗索孤山旧藁
作者：释居简
朝代：宋

旧赋梅花欲反骚，效颦徒自不偿劳。未寻处士孤山梦，误得先生一字褒。剪剪衰兰甘草莽，朣朣华月在林皋。从来平地神仙脚，咫尺钧衡步武高。乡来文字汹涛澜，淼淼回渊搅不浑。鼎鼐饱参梅子熟，雪霜不见竹枝蕃。愧无攻处心尤小，力丐归时德更尊。云静八纮天在水，华风煖处见春痕。
楼大参嘱珣起宗索孤山旧藁·其一
作者：释居简
朝代：宋
体裁：七言律诗

旧赋梅花欲反骚，效颦徒自不偿劳。未寻处士孤山梦，误得先生一字褒。剪剪衰兰甘草莽，朣朣华月在林皋。从来平地神仙脚，咫尺钧衡步武高。
楼大参嘱珣起宗索孤山旧藁·其二
作者：释居简
朝代：宋

乡来文字汹涛澜，淼淼回渊搅不浑。
鼎鼐饱参梅子熟，雪霜不见竹枝蕃。
媿无攻处心尤小，力丐归时德更尊。
云静八纮天在水，华风暖处见春痕。
楼大参嘱珣起宗索孤山旧藁·其二
作者：释居简
朝代：宋

乡来文字汹涛澜，淼淼回渊搅不浑。鼎鼐饱参梅子熟，雪霜不见竹枝蕃。愧无攻处心尤小，力丐归时德更尊。云静八纮天在水，华风煖处见春痕。
槃隐
作者：释居简
朝代：宋

考得幽栖地，怡然胜美除。未归已彭泽，不梦亦华胥。绿绕清分远，红稀碧间疏。渔樵莫争席，不是野人居。
槃隠
作者：释居简
朝代：宋

考得幽栖地，怡然胜美除。
未归已彭泽，不梦亦华胥。
绿绕清分远，红稀碧间疎。
渔樵莫争席，不是野人居。
槎浦南翔寺
作者：释居简
朝代：宋
体裁：五言律诗

荒破齐梁地，宏开释梵家。令威新化鹤，博望旧停槎。风袅经幢石，芳腾品观花。同声六万字，羊鹿换牛车。
横山王八伯丹井
作者：释居简
朝代：宋

殿阴瓴甃古，汲向瓦炉煎。
甘拊惠山背，冽差帘谷肩。
还丹非内外，余沥尚清涟。
莫问井中影，盍窥天地先。
横山王八伯丹井
作者：释居简
朝代：宋

殿阴瓴甃古，汲向瓦炉煎。甘拊惠山背，冽差帘谷肩。还丹非内外，馀沥尚清涟。莫问井中影，盍窥天地先。
横翠阁
作者：释居简
朝代：宋
体裁：五言律诗

阑干曲曲西，待得夕阳迟。展画真成赘，无诗却不宜。鸿虽供晚眺，月欠扫新眉。安得泠然御，来观烟雨时。
樵谷
作者：释居简
朝代：宋
体裁：七言绝句

谷口云横草不生，弗容斤斧弗容耕。呼童尽拾风前叶，自去提撕折脚铛。
檀木白衣相赞
作者：释居简
朝代：宋
体裁：古风

斤斯运，垩斯斲。鼻不伤，立自若。臻极之技，与物不二。惟其不然，一理万致。我观此像，殆非人为。就能为之，技不宅微。矧此匠氏，应以此机。应以此身，化巧幻奇。曰余眊然，两眼如镜。弗能审观，独以耳听。反听绝眹，对此殊胜。小白花山，下瞰巨浸。
檄菖蒲
作者：释居简
朝代：宋
体裁：古风

陶器承昆珉，猎猎散绿丝。饮以一杯水，卒岁长如斯。露叶矗锋锷，霜根蟠崄巇。昌阳欲论功，十驾不得追。松柏脚踏土，并驱仍背驰。寒苦我所安，泉石皆闻知。岂意泉石间，得此偿心期。澡濯冀怀新，疏剪贵适宜。芳洁日以薄，潜逐炎凉移。谓我水太清，汝便清涟漪。抑我水太浑，古井非污池。孤根要特立，晚节须坚持。贞姿或不返，终当怨尤谁。春葩与秋芗，擅美固有时。西风一摇落，不死将安之。亦足观物化，亦足为箴规。
檥舟黄叔向部纲南徐
作者：释居简
朝代：宋

三顾凄凉后，今谁抱膝吟。
有人皆肉食，无舌变枭音。
颖脱三千客，囊空四万金。
孤舟犹繫岸，江碧柳阴阴。
次丘监丞破山夜集并纤字韵
作者：释居简
朝代：宋

领客能官样，鸳鸿戢翼随。题无流处叶，续有醉时诗。听雨思归者，寻梅且已之。小池疏积淤，何必赋盆池。拟把南枝雪，簪坡醉帽檐。袖春如有脚，鉴冰影无蟾。采笔吟方勇，长城令更严。僧房虽冷落，简古发秾纤。
次丘监丞破山夜集并纤字韵·其一
作者：释居简
朝代：宋
体裁：五言律诗

领客能官样，鸳鸿戢翼随。题无流处叶，续有醉时诗。听雨思归者，寻梅且已之。小池疏积淤，何必赋盆池。
次丘监丞破山夜集并纤字韵·其二
作者：释居简
朝代：宋

拟把南枝雪，簪坡醉帽檐。袖春如有脚，鉴冰影无蟾。采笔吟方勇，长城令更严。僧房虽冷落，简古发秾纤。
次丘监丞破山夜集并纤字韵·其二
作者：释居简
朝代：宋

拟把南枝雪，簪坡醉帽檐。
袖春如有脚，鑑冰影无蟾。
采笔吟方勇，长城令更严。
僧房虽冷落，简古发秾纤。
次周和州韵
作者：释居简
朝代：宋

绿水绕园庐，花无一日虚。柳桥闲研席，竹屿小篮舆。恶草防滋蔓，新篁戒剪梳。不堪奇字累，酬接费分疏。抔土铭骐骏，诙如柳子骚。涤新藏缺研，悯旧惜残毫。射石惩年少，闻鸡仄枕高。云低鸿翼远，弋者不偿劳。
次周和州韵·其一
作者：释居简
朝代：宋

绿水绕园庐，花无一日虚。
柳桥闲研席，竹屿小篮舆。
恶草防滋蔓，新篁戒剪梳。
不堪奇字累，酬接费分疎。
次周和州韵·其一
作者：释居简
朝代：宋

绿水绕园庐，花无一日虚。柳桥闲研席，竹屿小篮舆。恶草防滋蔓，新篁戒剪梳。不堪奇字累，酬接费分疏。
次周和州韵·其二
作者：释居简
朝代：宋

抔土铭骐骏，诙如柳子骚。涤新藏缺研，悯旧惜残毫。射石惩年少，闻鸡仄枕高。云低鸿翼远，弋者不偿劳。
次周和州韵·其二
作者：释居简
朝代：宋

抔土铭骐骏，诙如柳子骚。
涤新藏缺研，愍旧惜残毫。
射石惩年少，闻鸡仄枕高。
云低鸿翼远，弋者不偿劳。
次宜兴谢长官借榻韵
作者：释居简
朝代：宋

挂帆来迓新邦伯，不与邮亭计短长。旧习澹如黄阁老，骚情闲寄碧云房。空濛得处花生笔，滟潋斟时月满觞。想见客毡寒不寐，自将宿火拨残香。
次宜兴谢长官借榻韵
作者：释居简
朝代：宋

挂帆来迓新邦伯，不与邮亭计短长。
旧习澹如黄阁老，骚情闲寄碧云房。
空蒙得处花生笔，滟潋斟时月满觞。
想见客氊寒不寐，自将宿火拨残香。
次宫讲于素斋韵为别
作者：释居简
朝代：宋

凫短何曾计鹤长，从他踽踽复凉凉。马归塞上元非失，弓在人间岂是亡。旋别薰莸充子佩，剩栽红白课蜂房。到家趁得梅花在，分遣飞来数点香。无言桃李各成春，造化番腾巧入神。佳境骎骎逢蔗尾，苦心隐隐饫猩唇。蠖虽善屈难忘直，虹岂长蟠不得伸。一日百畦机事了，区区亦有汉阴人。
次宫讲于素斋韵为别·其一
作者：释居简
朝代：宋

凫短何曾计鹤长，从他踽踽复凉凉。马归塞上元非失，弓在人间岂是亡。旋别薰莸充子佩，剩栽红白课蜂房。到家趁得梅花在，分遣飞来数点香。
次宫讲于素斋韵为别·其一
作者：释居简
朝代：宋

鳬短何曾计鹤长，从他踽踽復凉凉。
马归塞上元非失，弓在人间岂是亡。
旋别熏莸充子佩，剩栽红白课蜂房。
到家趁得梅花在，分遣飞来数点香。
次宫讲于素斋韵为别·其二
作者：释居简
朝代：宋

无言桃李各成春，造化番腾巧入神。佳境骎骎逢蔗尾，苦心隐隐饫猩唇。蠖虽善屈难忘直，虹岂长蟠不得伸。一日百畦机事了，区区亦有汉阴人。
次宫讲于素斋韵为别·其二
作者：释居简
朝代：宋

无言桃李各成春，造化番腾巧入神。
佳境骎骎逢蔗尾，苦心隠隠饫猩唇。
蠖虽善屈难忘直，虹岂长蟠不得伸。
一日百畦机事了，区区亦有汉阴人。
次张文昌送川张道人韵
作者：释居简
朝代：宋

万水绕千山，翩然去不难。双明元自碧，方寸为谁丹。鹤化曾留句，凫轻欲振翰。不知藏世界，一粟几何宽。
次张文昌送川张道人韵
作者：释居简
朝代：宋

万水遶千山，翩然去不难。
双明元自碧，方寸为谁丹。
鹤化曾留句，鳬轻欲振翰。
不知藏世界，一粟几何宽。
次復斋奚左藏补陁岩寺韵寺有象鼻岩渴霓皆佳致
作者：释居简
朝代：宋
体裁：七言律诗

当年聚石赋全提，断处飞梁险处梯。铁展霓腰疑水竭，玉伸象准卷云低。危于汉使回车坂，深似秦人避乱溪。钟梵殷床连夜旦，相忘猿鸟各安栖。
次曹少蓬梅花韵
作者：释居简
朝代：宋
体裁：七言律诗

涧边寻得压残枝，远寄蓬仙换得诗。闯水花多凝雪重，漱冰香透出山迟。笑从秘府朱颜索，洁与缁云素幌宜。檐隙一痕华月堕，伴蟾蜍玉惜贞姿。
次李东迁寄娄云西两诗韵
作者：释居简
朝代：宋

远明双白倦揩摩，镜里星星绿变皤。凝不飞云疑有蒂，润潜分井信无波。鹤安屡空都忘去，鼠笑长贫绝见过。宛转门前听歌鸟，倚风疏柳正婆娑。绿涨菱荷一半空，残零小队试吴宫。断虹暝卷千峰雨，方塔凉吹四面风。遥夜河源和月晓，近秋溪影与天同。山林横槊非长算，犹欲前驱挑两翁。
次李东迁寄娄云西两诗韵·其一
作者：释居简
朝代：宋

远明双白倦揩摩，镜裏星星绿变皤。
凝不飞云疑有蔕，润潜分井信无波。
鹤安屡空都忘去，鼠笑长贫绝见过。
宛转门前听歌鸟，倚风疎柳正婆娑。
次李东迁寄娄云西两诗韵·其一
作者：释居简
朝代：宋

远明双白倦揩摩，镜里星星绿变皤。凝不飞云疑有蒂，润潜分井信无波。鹤安屡空都忘去，鼠笑长贫绝见过。宛转门前听歌鸟，倚风疏柳正婆娑。
次李东迁寄娄云西两诗韵·其二
作者：释居简
朝代：宋

绿涨菱荷一半空，残零小队试吴宫。
断虹暝卷千峯雨，方塔凉吹四面风。
遥夜河源和月晓，近秋溪影与天同。
山林横槊非长算，犹欲前驱挑两翁。
次李东迁寄娄云西两诗韵·其二
作者：释居简
朝代：宋

绿涨菱荷一半空，残零小队试吴宫。断虹暝卷千峰雨，方塔凉吹四面风。遥夜河源和月晓，近秋溪影与天同。山林横槊非长算，犹欲前驱挑两翁。
次薛叔载石泉韵
作者：释居简
朝代：宋

石泉曾未面，泉石旧忘情。不与滔滔竞，常怀止止清。渭非泾酝藉，贪是恶声名。自洁怜他浊，凭谁吊屈平。
次薛叔载石泉韵
作者：释居简
朝代：宋

石泉曾未面，泉石旧忘情。
不与滔滔竞，常怀止止清。
渭非泾醖藉，贪是恶声名。
自洁怜他浊，凭谁吊屈平。
次超果寺见远亭韵
作者：释居简
朝代：宋
体裁：五言律诗

寺古巧经营，横飞水上亭。港分秋练练，云合暮青青。暝树雨收画，残沙晴射星。苹芜舒晚眺，障日恨山屏。
次陈中书惠生绡韵
作者：释居简
朝代：宋

曾评五字玉堂诗，豪压城南示阿宜。池上凤毛今几个，阿宜何似阿戎奇。
次陈中书惠生绡韵
作者：释居简
朝代：宋

曾评五字玉堂诗，豪压城南示阿宜。
池上凤毛今几箇，阿宜何似阿戎奇。
次陈中书木犀韵
作者：释居简
朝代：宋

一枝开月蕊，万粟蜕风埃。我欲乘风去，君须采月来。降真当换骨，甲第合班梅。蔌蔌都吹了，分香到绿苔。
次陈中书木犀韵
作者：释居简
朝代：宋

一枝开月蘂，万粟蜕风埃。
我欲乘风去，君须采月来。
降真当换骨，甲第合班梅。
蔌蔌都吹了，分香到绿苔。
次韵吴主簿初度供佛
作者：释居简
朝代：宋
体裁：五言律诗

未惬响朝阳，卑栖枳棘傍。刚柔非吐茹，衰弱倚清强。避酒来萧寺，思亲拜渭阳。平生番袜法，背俗细平章。
次韵宣州使君陈中书见寄
作者：释居简
朝代：宋

听紫芝歌问绮园，橘中果有几何天。
试原雪夜玉堂梦，更了江春符竹缘。
新涨溢池荷叶小，暖风掠面柳花鲜。
大邦屏翰风骚地，应有诗人受一廛。
次韵宣州使君陈中书见寄
作者：释居简
朝代：宋

听紫芝歌问绮园，橘中果有几何天。试原雪夜玉堂梦，更了江春符竹缘。新涨溢池荷叶小，煖风掠面柳花鲜。大邦屏翰风骚地，应有诗人受一廛。
次韵惠寺丞见寄
作者：释居简
朝代：宋

雁塔名题久不知，新吟忽遣好风吹。易推未画本无画，计已出奇何有奇。孔雀屏开金错落，蟾蜍玉冷墨淋漓。故家旧有传衣句，跨灶冲楼足尉思。
次韵惠寺丞见寄
作者：释居简
朝代：宋

雁塔名题久不知，新吟忽遣好风吹。
易推未画本无画，计已出奇何有奇。
孔雀屏开金错落，蟾蜍玉冷墨淋漓。
故家旧有传衣句，跨竈衝楼足尉思。
次韵林别驾
作者：释居简
朝代：宋

官分长贰荣，乐事胜专城。避俗如僧定，寻仙结伴行。吟疆宽处拓，醉玉醒时倾。拟叶埙篪响，邯郸步不成。往住溪头寺，曾陪太一舟。港收天影缩，桥碍浦云流。练石声声月，丹枫片片秋。砌蛩添苦思，吟动瀼西愁。
次韵林别驾·其一
作者：释居简
朝代：宋

官分长贰荣，乐事胜专城。
避俗如僧定，寻仙结伴行。
吟疆宽处拓，醉玉醒时倾。
拟叶埙箎响，邯郸步不成。
次韵林别驾·其一
作者：释居简
朝代：宋

官分长贰荣，乐事胜专城。避俗如僧定，寻仙结伴行。吟疆宽处拓，醉玉醒时倾。拟叶埙篪响，邯郸步不成。
次韵林别驾·其二
作者：释居简
朝代：宋
体裁：五言律诗

往住溪头寺，曾陪太一舟。港收天影缩，桥碍浦云流。练石声声月，丹枫片片秋。砌蛩添苦思，吟动瀼西愁。
次韵玉堂卢蒲江省中木犀
作者：释居简
朝代：宋
体裁：七言律诗

一种分蟾各自知，人间不似省中枝。繁英尽委开仍好，幽馥先来去又迟。雨后莫忘秋晓步，风鲜曾约夜凉吹。小山纵有淮南赋，可是蓬山欠景差。
次韵盘隐别驾偕抱独作诗相劳苦
作者：释居简
朝代：宋

小奚云锦重来地，时与山人尉寂寥。妃子墓前苔砌绿，风烟商略到前朝。径萦蛇腹不嫌纡，花蔓玲珑画不如。太子布金祇树老，一锄无地可藏愚。
次韵盘隐别驾偕抱独作诗相劳苦·其二
作者：释居简
朝代：宋

径萦蛇腹不嫌纡，花蔓玲珑画不如。太子布金祇树老，一锄无地可藏愚。
次韵盘隐新亭
作者：释居简
朝代：宋

管领风烟一半闲，池南池北画阑间。红添蜀绮渐成韵，绿间湘琼过得斑。待燕欲归帘尽卷，惜猿蜚去栅犹关。种花先课园丁最，看到丛犀赋小山。
次韵盘隐陆别驾先贤堂下月夜见寄
作者：释居简
朝代：宋

自与先贤分不生，酒船隙地鹤随行。桥阑架碧疑虹跨，葑畛围香拟岸横。凉度绿云花不寐，尽馀红泪烛须更。明朝秋思谁先得，笑听蘋花与蓼争。
次韵盘隠别驾偕抱独作诗相劳苦·其一
作者：释居简
朝代：宋
体裁：七言绝句

小奚云锦重来地，时与山人尉寂寥。妃子墓前苔砌绿，风烟商略到前朝。
次韵盘隠别驾偕抱独作诗相劳苦·其二
作者：释居简
朝代：宋

径萦蛇腹不嫌纡，花蔓玲珑画不如。
太子布金祇树老，一鉏无地可藏愚。
次韵盘隠新亭
作者：释居简
朝代：宋

管领风烟一半闲，池南池北画阑间。
红添蜀绮渐成韵，绿间湘琼过得斑。
待燕欲归帘尽卷，惜猨蜚去栅犹关。
种花先课园丁最，看到丛犀赋小山。
次韵盘隠陆别驾先贤堂下月夜见寄
作者：释居简
朝代：宋

自与先贤分不生，酒船隙地鹤随行。
桥阑架碧疑虹跨，葑畛围香拟岸横。
凉度绿云花不寐，尽余红泪烛须更。
明朝秋思谁先得，笑听苹花与蓼争。
次韵谢学士
作者：释居简
朝代：宋

凛姿行复伟衣冠，螭亦何曾耻暂蟠。入梦少曾忘博约，得书多是报平安。雪零短发新尤甚，盟近黄花旧不寒。肯入乱山相劳苦，密云香郁破团团。
次韵谢学士
作者：释居简
朝代：宋

凛姿行復伟衣冠，螭亦何曾耻暂蟠。
入梦少曾忘博约，得书多是报平安。
雪零短髮新尤甚，盟近黄花旧不寒。
肯入乱山相劳苦，密云香鬰破团团。
次韵谢盘隐府判
作者：释居简
朝代：宋

秋檐去年约，夜色正中旬。月堕水中影，沙明镜里人。杜鹃移树怨，蝙蝠抵帘嗔。谁报明朝喜，灯花剪剪春。
次韵谢盘隠府判
作者：释居简
朝代：宋

秋檐去年约，夜色正中旬。
月堕水中影，沙明镜裏人。
杜鹃移树怨，蝙蝠抵帘嗔。
谁报明朝喜，灯花剪剪春。
次韵郑大参净慈双井
作者：释居简
朝代：宋

山展凤膺仍敛翮，东井碧通西井白。井花娄欲策茶勋，长恨眼中无此客。夔州病渴夜迢迢，阿段透云分湱湱。胡为金锡卓山泉，小倚银床问庭柏。一杯盍为龙象供，数寻自是蜿蜒宅。万斛滔滔随地出，九地茫茫不须择。浅清盈甃玉痕圆，深净镜空云影拆。江淮行地自南北，河汉如人同血脉。举瓢高谢沧浪浊，吹箫去觅浮丘伯。遂令天水不违行，洞明爻象元同画。更将康谷细商评，一笑自知肩可拍。
次韵郑大参浄慈双井
作者：释居简
朝代：宋

山展凤膺仍敛翮，东井碧通西井白。
井花娄欲策茶勋，长恨眼中无此客。
夔州病渴夜迢迢，阿段透云分湱湱。
胡为金锡卓山泉，小倚银床问庭柏。
一杯盍为龙象供，数寻自是蜿蜒宅。
万斛滔滔随地出，九地茫茫不须择。
浅清盈甃玉痕圆，深浄镜空云影拆。
江淮行地自南北，河汉如人同血脉。
举瓢高谢沧浪浊，吹箫去觅浮丘伯。
遂令天水不违行，洞明爻象元同画。
更将康谷细商评，一笑自知肩可拍。
次韵郡博士贺龟山祠新成
作者：释居简
朝代：宋

经术修明可保邦，凛然冠佩陈堂堂。竞传溪上诸贤聚，渐得门前一水香。疏剪新篁看抱节，诛锄恶草戒侵墙。美轮美奂从人颂，潜德虽幽愈耿光。肃瞻老屋话因依，再振工夫岂浪施。学士贱秦麟妄出，老天祚宋凤来仪。崇儒允叶休明运，溢美宜删赋咏词。弗待文兴自今古，源源未必不由兹。业从师授巧无师，孟子何曾负子思。华月不从修处缺，景星还自望中垂。伪从所恶生成党，判自持方不中规。欲扣两端今已矣，忘言独与故吾期。
次韵郡博士贺龟山祠新成·其一
作者：释居简
朝代：宋

经术修明可保邦，凛然冠佩陈堂堂。
竞传溪上诸贤聚，渐得门前一水香。
疎剪新篁看抱节，诛锄恶草戒侵墙。
美轮美奂从人颂，潜德虽幽愈耿光。
次韵郡博士贺龟山祠新成·其一
作者：释居简
朝代：宋

经术修明可保邦，凛然冠佩陈堂堂。竞传溪上诸贤聚，渐得门前一水香。疏剪新篁看抱节，诛锄恶草戒侵墙。美轮美奂从人颂，潜德虽幽愈耿光。
次韵郡博士贺龟山祠新成·其三
作者：释居简
朝代：宋

业从师授巧无师，孟子何曾负子思。华月不从修处缺，景星还自望中垂。伪从所恶生成党，判自持方不中规。欲扣两端今已矣，忘言独与故吾期。
次韵郡博士贺龟山祠新成·其三
作者：释居简
朝代：宋

业从师授巧无师，孟子何曾负子思。
华月不从修处缺，景星还自望中垂。
僞从所恶生成党，判自持方不中规。
欲扣两端今已矣，忘言独与故吾期。
次韵郡博士贺龟山祠新成·其二
作者：释居简
朝代：宋
体裁：七言律诗

肃瞻老屋话因依，再振工夫岂浪施。学士贱秦麟妄出，老天祚宋凤来仪。崇儒允叶休明运，溢美宜删赋咏词。弗待文兴自今古，源源未必不由兹。
次韵陈右史赏醉落托
作者：释居简
朝代：宋

罗幕低开护曲阑，娇红落托醉扶难。朝来嫩日疏云淡，纵有些风尽耐寒。
次韵陈右史赏醉落托
作者：释居简
朝代：宋

罗幙低开护曲阑，娇红落托醉扶难。
朝来嫩日疎云淡，纵有些风尽耐寒。
歌太湖迓常守王寺丞
作者：释居简
朝代：宋

伊谁量太湖，三万六千顷。天围几何宽，满湖不畦畛。或疑湖底天可田，笺天亟问县官请。况复周家有成法，尽底均作八家井。鲸鹏蛟鳄俱幽屏，藻荇糵为禾黍颖，公田利与私田准。坐令虞芮俗，化作西伯境。野田无哭声，夜厖亦不惊。晏眠早作日以宁，已输再输毋娄征。循良在上如西京，媚长牙爪俱逡逡。
歌太湖迓常守王寺丞
作者：释居简
朝代：宋

伊谁量太湖，三万六千顷。
天围几何宽，满湖不畦畛。
或疑湖底天可田，笺天亟问县官请。
况復周家有成法，尽底均作八家井。
鲸鹏蛟鰐俱幽屏，藻荇糵为禾黍颖，公田利与私田准。
坐令虞芮俗，化作西伯境。
野田无哭声，夜厖亦不惊。
晏眠早作日以宁，已输再输毋娄征。
循良在上如西京，媚长牙爪俱逡逡。
止止阁
作者：释居简
朝代：宋

回阑净如拭，古灶寒不烟。宿之用弥壮，渟则澄以鲜。乡来矜襄陵，今焉碧渊渊。乡来观燎原，今也不复然。激湍反其性，静则知其天。抑炎弗用智，智烛天地先。悠然百不理，复檐飞画船。拍阑抚寥泬，倚楹鉴清涟。山黛渺茫绿，水花先后妍。原隰烟雨时，万变了目前。汎观尘土中，搏攫如乌鸢。娄藏满籯金，更聚百屋钱。亡弓苦妄冀，去剑疑将还。拟分芭蕉鹿，去馌虞芮田。营营复营营，万绪膏火煎。何如歌吉祥，亹亹乐者全。
止止阁
作者：释居简
朝代：宋

回阑浄如拭，古竈寒不烟。
宿之用弥壮，渟则澄以鲜。
乡来矜襄陵，今焉碧渊渊。
乡来观燎原，今也不復然。
激湍反其性，静则知其天。
抑炎弗用智，智烛天地先。
悠然百不理，复檐飞画船。
拍阑抚寥泬，倚楹鑑清涟。
山黛渺茫绿，水花先后妍。
原隰烟雨时，万变了目前。
泛观尘土中，搏攫如乌鸢。
娄藏满籝金，更聚百屋钱。
亡弓苦妄冀，去剑疑将还。
拟分芭蕉鹿，去馌虞芮田。
营营復营营，万绪膏火煎。
何如歌吉祥，亹亹乐者全。
正月初一酬盘隐陆别驾再雪得封字初三夜醮遇风得泾字
作者：释居简
朝代：宋

前回滴未融，密洒又重重。半刺庆三白，载歌赓四封。猎围寻迹去，吟思为谁供。沉想山阴夜，来如去兴浓。巽二胡为尔，喧豗不可听。弗摧山坠地，必辊渭成泾。窗俟东方白，灯留冷幌青。想应遵帝命，弱水送飞軨。
正月初一酬盘隠陆别驾再雪得封字初三夜醮遇风得泾字·其一
作者：释居简
朝代：宋
体裁：五言律诗

前回滴未融，密洒又重重。半刺庆三白，载歌赓四封。猎围寻迹去，吟思为谁供。沉想山阴夜，来如去兴浓。
正月初一酬盘隠陆别驾再雪得封字初三夜醮遇风得泾字·其二
作者：释居简
朝代：宋
体裁：五言律诗

巽二胡为尔，喧豗不可听。弗摧山坠地，必辊渭成泾。窗俟东方白，灯留冷幌青。想应遵帝命，弱水送飞軨。
正月初九日客舍
作者：释居简
朝代：宋

水冻冰连底，山疑雪满颠。恰才如旧腊，全不似新年。绵折何曾暖，柴生只拥烟。较他山店雨，枉自怨秋天。
正月初九日客舍
作者：释居简
朝代：宋

水冻冰连底，山疑雪满颠。
恰纔如旧腊，全不似新年。
绵折何曾暖，柴生只拥烟。
较他山店雨，枉自怨秋天。
正月初六观灯
作者：释居简
朝代：宋
体裁：七言绝句

山敛吴云暝几层，卷帘都上内前灯。朔蓂六叶初弦月，犹作朝天淡扫痕。
武侯庙
作者：释居简
朝代：宋

黑柏森森旧息阴，锦官城北到如今。虽生仲达犹难料，更十曹丕岂易禁。曾过南阳寻故俗，偶思梁甫拟高吟。外江三硖霜蟾老，蚤识先生溯硖心。
武侯庙
作者：释居简
朝代：宋

黑柏森森旧息阴，锦官城北到如今。
虽生仲达犹难料，更十曹丕岂易禁。
曾过南阳寻故俗，偶思梁甫拟高吟。
外江三硖霜蟾老，蚤识先生遡硖心。
武进赵哦松吐茹异流俗雪中与邦人颂而饯之
作者：释居简
朝代：宋
体裁：五言律诗

自拔千寻俗，澜从砥柱回。炎驱旱魃死，凉似故人来。梅待春开眼，歌催雪荐杯。荆溪镜纤悉，是岂负丞哉。
残雪
作者：释居简
朝代：宋

前水花新霁，暾云日未升。
檐声都是雨，笕溜半成冰。
幌冷疑眠月，窗虚罢续灯。
独余林杪塔，犹自隠觚棱。
残雪
作者：释居简
朝代：宋

前水花新霁，暾云日未升。檐声都是雨，笕溜半成冰。幌冷疑眠月，窗虚罢续灯。独馀林杪塔，犹自隐觚棱。
毒果
作者：释居简
朝代：宋

恶木枝头起祸胎，丛林又见泼天灾。
就窠打劫为深孽，更把余殃累后来。
毒果
作者：释居简
朝代：宋

恶木枝头起祸胎，丛林又见泼天灾。就窠打劫为深孽，更把馀殃累后来。
毗陵三题
作者：释居简
朝代：宋

闯檐起渊潜，涛怒欲翻壁。两雄竞厥壮，局领勇舒脊。令人未见神先悸，如见当年李生醉。醉乡汗漫渺无津，墨蜚素壁风蜚腥。骧云掀雾妙入神，不特神妙尤夺真。乡来识真人已朽，所见不知如此否。或谓此儿鳞介胄，幻作人间写生手。坐令五月六月间，商羊起舞旱魃走。客窗夜老闻天籁，逸响琅然风雨晦。晓入西游柱史家，因知壁有蜿蜒沕。太平寺壁沧烟浦，亭匀剪得寻丈许。初惊汹汹欲掀天，熟视方方不踰矩。潜珍毓怪疑无数，又疑勇斗鲸鹏聚。掩敛光芒不呈露，定在崩奔漩澓处。三江既入九派分，南江北江相与邻。中泠一滴浑不得，滔滔清彻岷山脉。故家门掩岷山云，送江入海窥蓬瀛。山遥海阔三万里，一芥不浮长止止。六鳌不动风不摇，烂银城阙明霞起。回头观此破屋壁，千涛万浪寻无迹。乡来有术只观澜，只今观画宁无术。故国有乔木，独孤去思处。陈祠后庭旷，落落肆蟠踞。轮囷平地起，婆娑半天去。亭亭若为高，滴翠重于雾。冰雪不知凛，春秋不知数。云仍今几何，梁栋亦云娄。攀可梯天云，涉可航海具。玄鹤问耆寿，老凤停孤翥。前年雷破山，裂木如折箸。俯观数州地，屹立障澜柱。虽云不附丽，亦岂无佽助。百围振虚籁，言嗟漆园误。溜雨四十围，诗史诞弥著。锵然古柏行，谁领末后句。一亩蔽苍苔，回顾空蕃庶。
毗陵三题·其一
作者：释居简
朝代：宋

闯檐起渊潜，涛怒欲翻壁。两雄竞厥壮，局领勇舒脊。令人未见神先悸，如见当年李生醉。醉乡汗漫渺无津，墨蜚素壁风蜚腥。骧云掀雾妙入神，不特神妙尤夺真。乡来识真人已朽，所见不知如此否。或谓此儿鳞介胄，幻作人间写生手。坐令五月六月间，商羊起舞旱魃走。客窗夜老闻天籁，逸响琅然风雨晦。晓入西游柱史家，因知壁有蜿蜒沕。
毗陵三题·其一
作者：释居简
朝代：宋

闯檐起渊潜，涛怒欲翻壁。
两雄竞厥壮，跼领勇舒脊。
令人未见神先悸，如见当年李生醉。
醉乡汗漫渺无津，墨蜚素壁风蜚腥。
骧云掀雾妙入神，不特神妙尤夺真。
乡来识真人已朽，所见不知如此否。
或谓此儿鳞介胄，幻作人间写生手。
坐令五月六月间，商羊起舞旱魃走。
客窗夜老闻天籁，逸响琅然风雨晦。
晓入西游柱史家，因知壁有蜿蜒沕。
毗陵三题·其三
作者：释居简
朝代：宋

故国有乔木，独孤去思处。
陈祠后庭旷，落落肆蟠踞。
轮囷平地起，婆娑半天去。
亭亭若为高，滴翠重于雾。
冰雪不知凛，春秋不知数。
云仍今几何，梁栋亦云娄。
攀可梯天云，涉可航海具。
玄鹤问耆寿，老凤停孤翥。
前年雷破山，裂木如折筯。
俯观数州地，屹立障澜柱。
虽云不附丽，亦岂无佽助。
百围振虚籁，言嗟漆园误。
溜雨四十围，诗史诞弥着。
锵然古柏行，谁领末后句。
一畮蔽苍苔，回顾空蕃庶。
毗陵三题·其三
作者：释居简
朝代：宋

故国有乔木，独孤去思处。陈祠后庭旷，落落肆蟠踞。轮囷平地起，婆娑半天去。亭亭若为高，滴翠重于雾。冰雪不知凛，春秋不知数。云仍今几何，梁栋亦云娄。攀可梯天云，涉可航海具。玄鹤问耆寿，老凤停孤翥。前年雷破山，裂木如折箸。俯观数州地，屹立障澜柱。虽云不附丽，亦岂无佽助。百围振虚籁，言嗟漆园误。溜雨四十围，诗史诞弥著。锵然古柏行，谁领末后句。一亩蔽苍苔，回顾空蕃庶。
毗陵三题·其二
作者：释居简
朝代：宋

太平寺壁沧烟浦，亭匀剪得寻丈许。初惊汹汹欲掀天，熟视方方不踰矩。潜珍毓怪疑无数，又疑勇斗鲸鹏聚。掩敛光芒不呈露，定在崩奔漩澓处。三江既入九派分，南江北江相与邻。中泠一滴浑不得，滔滔清彻岷山脉。故家门掩岷山云，送江入海窥蓬瀛。山遥海阔三万里，一芥不浮长止止。六鳌不动风不摇，烂银城阙明霞起。回头观此破屋壁，千涛万浪寻无迹。乡来有术只观澜，只今观画宁无术。
毗陵三题·其二
作者：释居简
朝代：宋

太平寺壁沧烟浦，亭匀剪得寻丈许。
初惊汹汹欲掀天，熟视方方不踰矩。
潜珍毓怪疑无数，又疑勇斗鲸鹏聚。
掩敛光芒不呈露，定在崩奔漩澓处。
三江既入九派分，南江北江相与隣。
中泠一滴浑不得，滔滔清彻岷山脉。
故家门掩岷山云，送江入海闚蓬灜。
山遥海阔三万里，一芥不浮长止止。
六鰲不动风不摇，烂银城阙明霞起。
回头观此破屋壁，千涛万浪寻无迹。
乡来有术只观澜，只今观画宁无术。
毗陵三题·其四
作者：释居简
朝代：宋
体裁：五言律诗

独孤手自种，操与独孤双。风怒掀秋干，涛翻响暮江。卷它新步障，开此碧油幢。千载东归鹤，时来话旧邦。
水仙
作者：释居简
朝代：宋

矮丛傍砌小成阴，冻彻敷腴谢水沉。
细着鲜风扶弱干，剩将零露酌芳心。
华裾冉冉低青绶，柔玉棱棱衬嫩金。
弱水绕山三万里，断魂长记碧萧森。
水仙
作者：释居简
朝代：宋

矮丛傍砌小成阴，冻彻敷腴谢水沉。细著鲜风扶弱干，剩将零露酌芳心。华裾冉冉低青绶，柔玉棱棱衬嫩金。弱水绕山三万里，断魂长记碧萧森。
水月庵
作者：释居简
朝代：宋

心蟾光朣朣，性静湍不起。悠哉小天地，万化渺无蒂。清苕半洚水月庵，碧蟾夜夜先清涵。曩曾借榻坐凉树，细数秋毫窥夜潭。犹来清圆捉不得，何地容兹老豪逸。脩名与月俱不死，衮衮东流几时息。乡来万州赋此诗，寥寥百岁无此奇。诗在天西锦官寺，珠璧照人觉形秽。
水月庵
作者：释居简
朝代：宋

心蟾光朣朣，性静湍不起。
悠哉小天地，万化渺无蔕。
清苕半洚水月庵，碧蟾夜夜先清涵。
曩曾借榻坐凉树，细数秋毫闚夜潭。
犹来清圆捉不得，何地容兹老豪逸。
修名与月俱不死，衮衮东流几时息。
乡来万州赋此诗，寥寥百岁无此奇。
诗在天西锦官寺，珠璧照人觉形秽。
永嘉壁书记携诸公诗卷索语
作者：释居简
朝代：宋

草思含芳梦亦疑，芬陁擢秀自枝枝。人间万事醉眯眼，江上数峰青到眉。多暇湖山分昼永，少晴风日共春迟。一春幽事从头了，先破苍苔吊紫芝。
永嘉壁书记携诸公诗卷索语
作者：释居简
朝代：宋

草思含芳梦亦疑，芬陁擢秀自枝枝。
人间万事醉瞇眼，江上数峯青到眉。
多暇湖山分昼永，少晴风日共春迟。
一春幽事从头了，先破苍苔吊紫芝。
永明寿禅师赞
作者：释居简
朝代：宋
体裁：赞

客吟灯残，猿啼月落。衲帔蒙头，千岩万壑。指破凡夫，为等觉妙觉。齐大小乘，于钱索井索。纵大辩于谈笑，寄虚怀于冥莫。所谓百轴宗镜之文，如太山之一毫芒。巍巍堂堂，炜炜煌煌。非心亦非佛，破镜不重光。
求僧
作者：释居简
朝代：宋
体裁：七言绝句

不去选官来选佛，有心作佛已非真。丈夫别有翀天志，肯学佗家不正因。
求图记古字于何老渔
作者：释居简
朝代：宋

古意荡不反，古声今亦亡。一期甜画贵，几个淡交长。马去有时反，豹饥无处藏。刘郎鬓先老，犹得访何郎。
求图记古字于何老渔
作者：释居简
朝代：宋

古意荡不反，古声今亦亡。
一期甜画贵，几箇淡交长。
马去有时反，豹饥无处藏。
刘郎鬓先老，犹得访何郎。
汉州僧求颂
作者：释居简
朝代：宋

抛家失业马驹儿，箕老无唇跳出粞。未破壳时□？跳，免教衔去谶金鸡。
汉州僧求颂
作者：释居简
朝代：宋
体裁：偈颂

抛家失业马驹儿，箕老无唇跳出粞。未破壳时□�跳，免教衔去谶金鸡。
汉州僧求颂
作者：释居简
朝代：宋

抛家失业马驹儿，箕老无唇跳出粞。
未破殻时□𨁝跳，免教衔去谶金鷄。
江东李仓使节制移浙东仓使
作者：释居简
朝代：宋

千辐纹边著意深，龙门檀越谶重临。旋螺数发为公寿，卐字扪胸印此心。玉节生风淮岸曲，金轮碾雾越山阴。诚明空觉曾无间，磁石岩岩一寸针。
江东李仓使节制移淛东仓使
作者：释居简
朝代：宋

千辐纹边着意深，龙门檀越谶重临。
旋螺数髮为公寿，卍字扪胸印此心。
玉节生风淮岸曲，金轮碾雾越山阴。
诚明空觉曾无间，磁石岩岩一寸针。
江心寺步月诸公用甄监簿云卿韵
作者：释居简
朝代：宋

爱此凭阑夜不眠，欲将风驭作泠然。
呼蟾驾起三更月，展镜摊开万顷天。
亦有山灵回俗驾，可无蕙帐着胎仙。
试看拍岸涛翻雪，几许骊珠碎又圆。
江心寺步月诸公用甄监簿云卿韵
作者：释居简
朝代：宋

爱此凭阑夜不眠，欲将风驭作泠然。呼蟾驾起三更月，展镜摊开万顷天。亦有山灵回俗驾，可无蕙帐著胎仙。试看拍岸涛翻雪，几许骊珠碎又圆。
江西定上人梅
作者：释居简
朝代：宋
体裁：七言绝句

眼明不识春风影，收拾风烟入梦思。一笑自知天下白，墨名乌足累冰姿。
池上
作者：释居简
朝代：宋

冰澌漱齿夜生寒，白苧生裁踏月残。水面有风人不见，只教荷气上阑干。
池上
作者：释居简
朝代：宋

冰澌潄齿夜生寒，白苎生裁踏月残。
水面有风人不见，只教荷气上阑干。
池雪
作者：释居简
朝代：宋
体裁：五言律诗

填得中心合，铺成四面齐。宝奁方剪玉，璧范直裁圭。水镜难呵雾，冰田不点泥。霜蟾都隔断，弗许透灵犀。
泉上苔梅方着一花·其一
作者：释居简
朝代：宋

华风先试老茶牙，暖破苍苔着一花。
浅浅石泉都冻了，不容疎影浸横斜。
泉上苔梅方着一花·其二
作者：释居简
朝代：宋

冰锁寒泓湛不摇，瘦枝无力闯春饶。
风中鲜馥来无迹，一点干酥冻不消。
泉上苔梅方著一花
作者：释居简
朝代：宋

华风先试老茶牙，煖破苍苔著一花。浅浅石泉都冻了，不容疏影浸横斜。冰锁寒泓湛不摇，瘦枝无力闯春饶。风中鲜馥来无迹，一点乾酥冻不消。
泉上苔梅方著一花·其一
作者：释居简
朝代：宋

华风先试老茶牙，煖破苍苔著一花。浅浅石泉都冻了，不容疏影浸横斜。
泉上苔梅方著一花·其二
作者：释居简
朝代：宋

冰锁寒泓湛不摇，瘦枝无力闯春饶。风中鲜馥来无迹，一点乾酥冻不消。
泊万俟子绍书院
作者：释居简
朝代：宋
体裁：五言律诗

舍棹吴松曲，来寻独冷盟。误听对床雨，唤作打篷声。漏缓更筹滴，春从水驿生。晓云驱宿翳，我欲趁新晴。
泊港口
作者：释居简
朝代：宋

港阔风初霁，潮平夜欲分。
半江都是月，一点不留云。
东去舟无数，南飞鹊恋群。
疎钟何处寺，隔浦最先闻。
泊港口
作者：释居简
朝代：宋

港阔风初霁，潮平夜欲分。半江都是月，一点不留云。东去舟无数，南飞鹊恋群。疏钟何处寺，隔浦最先闻。
泊然庵
作者：释居简
朝代：宋

白日静中消，忘言赋解嘲。
叶疎犹可幄，云浅亦堪巢。
清拟圣人酒，澹于君子交。
悠然无藉在，檐铎听风敲。
泊然庵
作者：释居简
朝代：宋

白日静中消，忘言赋解嘲。叶疏犹可幄，云浅亦堪巢。清拟圣人酒，澹于君子交。悠然无藉在，檐铎听风敲。
泣凝云高士
作者：释居简
朝代：宋

晦朔怜朝菌，谁云羽化非。
鼎芽灵液暖，草露太阳晞。
莫上杨州去，须寻华表归。
云埋金粟路，尽日鏁春霏。
泣凝云高士
作者：释居简
朝代：宋

晦朔怜朝菌，谁云羽化非。鼎芽灵液煖，草露太阳晞。莫上扬州去，须寻华表归。云埋金粟路，尽日锁春霏。
泣姜贫乐谢长兴长赵可斋
作者：释居简
朝代：宋

葬近陈朝桧，伤心绝笔吟。家馀乞米帖，囊尽掷蛙金。语戆贫难屈，名膻死弗沉。王孙种花县，何似古藤阴。金尽骅骝死，交游散似云。五穷逐不去，百拙巧难分。竹唁梅疏友，鸥随鹭吊群。未铭先传散，勒遍霅川濆。
泣姜贫乐谢长兴长赵可斋·其一
作者：释居简
朝代：宋

葬近陈朝桧，伤心绝笔吟。
家余乞米帖，囊尽掷蛙金。
语戆贫难屈，名羶死弗沉。
王孙种花县，何似古藤阴。
泣姜贫乐谢长兴长赵可斋·其一
作者：释居简
朝代：宋

葬近陈朝桧，伤心绝笔吟。家馀乞米帖，囊尽掷蛙金。语戆贫难屈，名膻死弗沉。王孙种花县，何似古藤阴。
泣姜贫乐谢长兴长赵可斋·其二
作者：释居简
朝代：宋

金尽骅骝死，交游散似云。
五穷逐不去，百拙巧难分。
竹唁梅疎友，鸥随鹭吊群。
未铭先传散，勒徧霅川濆。
泣姜贫乐谢长兴长赵可斋·其二
作者：释居简
朝代：宋

金尽骅骝死，交游散似云。五穷逐不去，百拙巧难分。竹唁梅疏友，鸥随鹭吊群。未铭先传散，勒遍霅川濆。
泣杨承奉
作者：释居简
朝代：宋

车才闭户成，轮未碾青冥。兰夭腾馀馥，萧荣独欠馨。方看过秦手，续草太玄经。早惜黄陈死，无人哭小邢。
泣杨承奉
作者：释居简
朝代：宋

车纔闭户成，轮未碾青冥。
兰夭腾余馥，萧荣独欠馨。
方看过秦手，续草太玄经。
早惜黄陈死，无人哭小邢。
泣瓜圃翁应叟
作者：释居简
朝代：宋

不幸人谁免，如公孰不嗟。
母怜它姓子，金润别人家。
行义穷尤着，持身死不差。
寸田犹可圃，图蔓勿伤瓜。
泣瓜圃翁应叟
作者：释居简
朝代：宋

不幸人谁免，如公孰不嗟。母怜它姓子，金润别人家。行义穷尤著，持身死不差。寸田犹可圃，图蔓勿伤瓜。
泣瓜庐薛景石
作者：释居简
朝代：宋
体裁：五言律诗

梦与瓜庐别，平明见又玄。偏傍蕃手校，奇正想心传。谷贱烦丰豕，风酸噎瘦蝉。阿伶坟上土，滴不到重泉。
泣竹院南老
作者：释居简
朝代：宋

破碎沙盆不足传，等闲拈出又完全。无人眨上眉毛看，误作鸾胶续断弦。坐断家山得计深，秤锤何必话浮沈。豁开户牖无回互，百鸟依前勿处寻。
泣竹院南老·其一
作者：释居简
朝代：宋
体裁：七言绝句

破碎沙盆不足传，等闲拈出又完全。无人眨上眉毛看，误作鸾胶续断弦。
泣竹院南老·其二
作者：释居简
朝代：宋
体裁：七言绝句

坐断家山得计深，秤锤何必话浮沈。豁开户牖无回互，百鸟依前勿处寻。
泣胡晦叔
作者：释居简
朝代：宋

一臂才交小朵阴，傍池分石坐云深。先生自袖春风手，乔木吾非故国心。操与苍官同瘦立，思兼梁甫独长吟。锦囊羞涩惭多助，卷尽牛腰尚忍寻。书恨来迟讣亦来，寸刚不觉为君摧。双眸忍俗终难瞑，流水无情去不回。定作雷霆输宿愤，枉教风鉴在棼埃。断魂巫峡归丹旐，深注山茶酹一杯。
泣胡晦叔·其一
作者：释居简
朝代：宋

一臂才交小朵阴，傍池分石坐云深。先生自袖春风手，乔木吾非故国心。操与苍官同瘦立，思兼梁甫独长吟。锦囊羞涩惭多助，卷尽牛腰尚忍寻。
泣胡晦叔·其一
作者：释居简
朝代：宋

一臂纔交小朵阴，傍池分石坐云深。
先生自袖春风手，乔木吾非故国心。
操与苍官同瘦立，思兼梁甫独长吟。
锦囊羞涩惭多助，卷尽牛腰尚忍寻。
泣胡晦叔·其二
作者：释居简
朝代：宋
体裁：七言律诗

书恨来迟讣亦来，寸刚不觉为君摧。双眸忍俗终难瞑，流水无情去不回。定作雷霆输宿愤，枉教风鉴在棼埃。断魂巫峡归丹旐，深注山茶酹一杯。
泣钱长官竹岩
作者：释居简
朝代：宋

十年同约故园归，指点云西凤翥奇。锦绣裹山怀旧俗，琅玕披腹吐新诗。更无人悼淹翔屈，只有天为慷慨知。令尹子丈三已矣，悠然喜愠不曾移。掉鞅英躔并隽游，大巫皇恤小巫羞。未将所学酬知己，先与他人作忌囮。谮舌不中投虎兕，络头长恨死骅骝。山林独有男儿泪，可是无情涕泗流。
泣钱长官竹岩·其一
作者：释居简
朝代：宋
体裁：七言律诗

十年同约故园归，指点云西凤翥奇。锦绣裹山怀旧俗，琅玕披腹吐新诗。更无人悼淹翔屈，只有天为慷慨知。令尹子丈三已矣，悠然喜愠不曾移。
泣钱长官竹岩·其二
作者：释居简
朝代：宋

掉鞅英躔并隽游，大巫皇恤小巫羞。
未将所学酬知己，先与他人作忌囮。
譛舌不中投虎兕，络头长恨死骅骝。
山林独有男儿泪，可是无情涕泗流。
泣钱长官竹岩·其二
作者：释居简
朝代：宋

掉鞅英躔并隽游，大巫皇恤小巫羞。未将所学酬知己，先与他人作忌囮。谮舌不中投虎兕，络头长恨死骅骝。山林独有男儿泪，可是无情涕泗流。
泸南玉帐曹国博再知类省举
作者：释居简
朝代：宋
体裁：七言律诗

除却倚门憔悴兄，关心国子老先生。近看西蜀群仙籍，远赴南丰一瓣盟。久矣倚公如敌国，怀哉得士胜长城。蜀江万派朝宗水，峭绝泸川砥柱横。
泽侍者参随硖山琛老觅语
作者：释居简
朝代：宋

硖山一关无锁钥，从门入者踏不着。
若是行家上上流，肯向那边轻着脚。
泽禅已是失照顾，不觉全身在裏许。
莫嫌裏许寂寥生，记取硖山最初句。
泽侍者参随硖山琛老觅语
作者：释居简
朝代：宋

硖山一关无锁钥，从门入者踏不著。若是行家上上流，肯向那边轻著脚。泽禅已是失照顾，不觉全身在里许。莫嫌里许寂寥生，记取硖山最初句。
洗苎歌
作者：释居简
朝代：宋

白水浣白苎，濯濯霜不如。
亭匀拣经纬，霜澌寒疎疎。
天质本无玷，况復随时染。
秋阳曝皜皜，不受红紫谄。
丹茸碧缕明相掩，玉手苎纱秋潋潋。
拜了穿针楼上月，细与天孙话新洁。
洗苧歌
作者：释居简
朝代：宋

白水浣白苧，濯濯霜不如。亭匀拣经纬，霜澌寒疏疏。天质本无玷，况复随时染。秋阳曝皓皓，不受红紫谄。丹茸碧缕明相掩，玉手苧纱秋潋潋。拜了穿针楼上月，细与天孙话新洁。
洪御史
作者：释居简
朝代：宋
体裁：古风

山林色色昧讲明，不识更化云胡更。或云乡来立仗马，画然勇作朝阳鸣。邕邕逸响犹在耳，宠以官名只三字。昔人谩煮水银银，妄冀锱铢相比类。衮衮王言独超绝，盘诰丁宁古无别。眼两腰重不自荣，回向高堂一簪雪。只今又上四紧头，准拟钧天侍冕旒。弹压风烟看制胜，取之左右皆相应。
浄慈堂中觅纸糊窗
作者：释居简
朝代：宋

团团亮隔松萝古，寂寂虚堂槁木春。
一段光明无处着，尽情分付楮先生。
浄照律师葬母冢上生芝十二茎关子长演倚松饶德操赋诗后九十余载余亦赋
作者：释居简
朝代：宋

尸罗为源孝为根，一根岂止十二茎。
沉香亭北烂缯绮，浪花浮蘂争欣荣。
喑喑泪滴冢上土，只有天知此心苦。
地灵荐瑞天不靳，付与千人万人覩。
诗人史法语不浮，旌孝笔端回万牛。
紫芝不老亦不槁，两公之诗更新好。
浄髮人求颂
作者：释居简
朝代：宋

一毛头上宝王剎，百亿毛头三昧门。
抹过顶门犹欠在，要须刬草尽除根。
海庄观稼
作者：释居简
朝代：宋
体裁：七言绝句

东输三十六溪湍，海若谽谺不足吞。我有黄云连断岸，夜深随月看潮痕。
海门
作者：释居简
朝代：宋
体裁：七言绝句

目断沧溟徒却步，此中岂是无门户。不犯波澜过得来，海天风月无分付。
涨水叹
作者：释居简
朝代：宋

去年水为祟，数州害田稚。今年逾去年，低陌吞高阡。天时杳难度，耕者虞沟壑。问天如何其，天空无磴梯。苍然不可诘，试诘天所司。司方责公田，皇暇恤我私。率先盈囷仓，又欲丰盛粢。长呼天不闻，问司胡不思。反裘惜奇毳，里尽毳孰资。司云心是丰凶本，帝哀尔氓乱方寸。遂令腐烂不可支，甚若秦皇齐威尸。佞壬矫诳至于此，天横伤残乃其自。涛翻天上第一禅，所感召者诚宜然。或讥浮图事吟笺，法当勿用浮图言。少陵琳琅千万篇，留人间者百不一。亦师粲可缚禅寂，不知此话何从出。
涨水嘆
作者：释居简
朝代：宋

去年水为祟，数州害田稚。
今年逾去年，低陌吞高阡。
天时杳难度，耕者虞沟壑。
问天如何其，天空无磴梯。
苍然不可诘，试诘天所司。
司方责公田，皇暇恤我私。
率先盈囷仓，又欲丰盛粢。
长呼天不闻，问司胡不思。
反裘惜奇毳，裏尽毳孰资。
司云心是丰凶本，帝哀尔氓乱方寸。
遂令腐烂不可支，甚若秦皇齐威尸。
佞壬矫诳至于此，天横伤残乃其自。
涛翻天上第一禅，所感召者诚宜然。
或讥浮图事吟笺，法当勿用浮图言。
少陵琳琅千万篇，留人间者百不一。
亦师粲可缚禅寂，不知此话何从出。
淀山三姑新锡庙额曰会灵仍为作记
作者：释居简
朝代：宋

有德难藏用，惟功易及民。封嘉从巨宋，宠贲逮先秦。鼎足分灵躅，波心据要津。水连天共远，湖与泖为邻。盛事千年閟，幽光一日伸。典刑开祀事，季孟旧彝伦。天上丝纶美，山中雨露新。嫩凉生暑昼，老火变阳春。肸蚃先群望，丰凶在一身。不知闲草木，何事亦精神。
淀山三姑新锡庙额曰会灵仍为作记
作者：释居简
朝代：宋

有德难藏用，惟功易及民。
封嘉从巨宋，宠贲逮先秦。
鼎足分灵躅，波心据要津。
水连天共远，湖与泖为隣。
盛事千年閟，幽光一日伸。
典刑开祀事，季孟旧彝伦。
天上丝纶美，山中雨露新。
嫩凉生暑昼，老火变阳春。
肸蠁先群望，丰凶在一身。
不知闲草木，何事亦精神。
淀山寺在湖中
作者：释居简
朝代：宋
体裁：五言律诗

千港乱流归，天沈影弗畦。远疑浮玉小，高步落星低。旧日观潮雪，新来罢水犀。阑干凭月午，一眼碧玻璃。
淡墨水仙栀子
作者：释居简
朝代：宋

烁石流金记曝根，古壶疏插煮泉温。翠扶柔玉春无力，独与华风伴月痕。六萼敷腴透玉明，六柧垂实趁秋零。众香酝藉须弹压，笑挽凌波赋鹡鸰。
淡墨水仙栀子·其一
作者：释居简
朝代：宋
体裁：七言绝句

烁石流金记曝根，古壶疏插煮泉温。翠扶柔玉春无力，独与华风伴月痕。
淡墨水仙栀子·其二
作者：释居简
朝代：宋

六萼敷腴透玉明，六柧垂实趁秋零。众香酝藉须弹压，笑挽凌波赋鹡鸰。
淡墨水仙栀子·其二
作者：释居简
朝代：宋

六萼敷腴透玉明，六柧垂实趁秋零。
众香醖藉须弹压，笑挽凌波赋鹡鸰。
清明善住蜂归用前韵
作者：释居简
朝代：宋
体裁：七言律诗

雾拥云屯畏失王，相攸来此各赍粮。絮轻漠漠移家晚，花冷冥冥领众忙。卒岁缓营新旨蓄，掠丛怕有欲残香。凛然暗室明如昼，不待通天一点光。
清明日闻杜鹃
作者：释居简
朝代：宋
体裁：七言绝句

吴越清明四十年，可曾归梦搅清眠。楼头欲与仲宣语，蓦地一声啼杜鹃。
清泉得名于真大参
作者：释居简
朝代：宋

清者畏人知，泉胡不病兹。土疏分石脉，砂浅静风漪。薇腹应同洁，茶勋亦振奇。出山嗟浑浑，三咽起余思。
清泉得名于真大参
作者：释居简
朝代：宋

清者畏人知，泉胡不病兹。
土疏分石脉，砂浅静风漪。
薇腹应同洁，茶勋亦振奇。
出山嗟浑浑，三嚥起余思。
清隐寺乳泉
作者：释居简
朝代：宋

脉通九地各东西，洗钵曾分牧女糜。万斛从来不择地，试看一滴汎华池。
清隠寺乳泉
作者：释居简
朝代：宋

脉通九地各东西，洗钵曾分牧女糜。
万斛从来不择地，试看一滴泛华池。
渊明画像
作者：释居简
朝代：宋
体裁：七言绝句

司马家儿历数穷，可能特地振孤踪。永怀东土清风远，不把元嘉纪岁终。
渔父
作者：释居简
朝代：宋

谋生与俗违，一叶浪中蜚。水易分团月，云难隐少微。雁沙眠晚照，鸥渚棹晴霏。见说蓬莱浅，寻津问钓矶。
渔父
作者：释居简
朝代：宋

谋生与俗违，一叶浪中蜚。
水易分团月，云难隠少微。
雁沙眠晚照，鸥渚棹晴霏。
见说蓬莱浅，寻津问钓矶。
湖上晓晴
作者：释居简
朝代：宋

彤霞暖照碧玻璃，一点蜚光欲堕迟。
恰似峨眉山半麓，紫兜罗雾布岩时。
湖上晓晴
作者：释居简
朝代：宋

彤霞煖照碧玻璃，一点蜚光欲堕迟。恰似峨眉山半麓，紫兜罗雾布岩时。
湖上送客
作者：释居简
朝代：宋
体裁：五言律诗

恰则春归后，分携又一年。絮生萍点点，藕泛叶田田。浓绿草如染，轻黄梅未传。出关钱有禁，贳得百金船。
溪行
作者：释居简
朝代：宋

夭夭拍拍涨桃花，葑未全青荻已芽。
两行若无杨柳树，看来无处着韶华。
溪行
作者：释居简
朝代：宋

夭夭拍拍涨桃花，葑未全青荻已芽。两行若无杨柳树，看来无处著韶华。
漆匠求颂
作者：释居简
朝代：宋
体裁：偈颂

漆桶天然别，休将好处修。听他百杂碎，特地一场愁。
漫塘名陈内机小斋曰能止
作者：释居简
朝代：宋

莫窥殽与函，峭绝青错磨。可无济胜具，振衣披峨峨。更复游吕梁，虎眼漩作涡。堂堂济深涉，如此忠信何。游子听我语，审听毋媕婀。通都横九逵，平平非仄颇。并驾方峥嵘，辐辏相骈罗。嗜进弗知了，十步九跌蹉。何如反吾辕，自少不自多。怡然事天全，盎然毓天和。倦翼安故林，归云仍中阿。晓猿时自吟，好鸟时自歌。凉树坐茂密，醉石眠坡陁。何须鹑奔奔，静胜超凡科。
漫塘名陈内机小斋曰能止
作者：释居简
朝代：宋

莫闚殽与函，峭绝青错磨。
可无济胜具，振衣披峩峩。
更復游吕梁，虎眼漩作涡。
堂堂济深涉，如此忠信何。
游子听我语，审听毋媕婀。
通都横九逵，平平非仄颇。
并驾方峥嵘，辐辏相骈罗。
嗜进弗知了，十步九跌蹉。
何如反吾辕，自少不自多。
怡然事天全，盎然毓天和。
倦翼安故林，归云仍中阿。
晓猿时自吟，好鸟时自歌。
凉树坐茂密，醉石眠坡陁。
何须鹑奔奔，静胜超凡科。
潘子善范先之林自知赋木犀嘱和
作者：释居简
朝代：宋

孤芳如阿平，晚乃出六奇。傍睨肃听瑩，请试从元推。韵如圣之清，避世观商衰。翠幄方童童，露叶流蟾辉。降真换骨法，谱牒当寻披。悠悠千斛香，鲜风如驲驰。霪秋百草死，不复干等威。江蓠交晚生，楚英托深知。罗柳追逸驾，峻坂方驱羸。尤物能移人，心正物自移。年年月中仙，一人簪一枝。后先不须问，亦各安其时。
潘子善范先之林自知赋木犀嘱和
作者：释居简
朝代：宋
体裁：古风

孤芳如阿平，晚乃出六奇。傍睨肃听莹，请试从元推。韵如圣之清，避世观商衰。翠幄方童童，露叶流蟾辉。降真换骨法，谱牒当寻披。悠悠千斛香，鲜风如驲驰。霪秋百草死，不复干等威。江蓠交晚生，楚英托深知。罗柳追逸驾，峻坂方驱羸。尤物能移人，心正物自移。年年月中仙，一人簪一枝。后先不须问，亦各安其时。
潘子善范先之林自知赋木犀嘱和
作者：释居简
朝代：宋

孤芳如阿平，晚乃出六奇。
傍睨肃听莹，请试从元推。
韵如圣之清，避世观商衰。
翠幄方童童，露叶流蟾辉。
降真换骨法，谱牒当寻披。
悠悠千斛香，鲜风如驲驰。
霪秋百草死，不復干等威。
江蓠交晚生，楚英託深知。
罗柳追逸驾，峻坂方驱羸。
尤物能移人，心正物自移。
年年月中仙，一人簪一枝。
后先不须问，亦各安其时。
灞桥风雪图
作者：释居简
朝代：宋

桥滑馿僵噤不嘶，诗穷弗死反穷诗。
华山也是吟疆土，更欲烦君写倒骑。
灞桥风雪图
作者：释居简
朝代：宋

桥滑驴僵噤不嘶，诗穷弗死反穷诗。华山也是吟疆土，更欲烦君写倒骑。
灵岩
作者：释居简
朝代：宋
体裁：五言律诗

断崖苍玉削，四绕绿屏帷。无港不相接，有山如此稀。树秋连石瘦，云晚截湖归。一点西风急，籧篨相趁飞。
灵照女赞
作者：释居简
朝代：宋

屋裏横机抗老爷，门前敛袂对丹霞。
爷生娘养好儿女，有得许多无頼咤。
灵照女赞
作者：释居简
朝代：宋

屋里横机抗老爷，门前敛袂对丹霞。爷生娘养好儿女，有得许多无赖吒。
灵隐散知识会首求颂
作者：释居简
朝代：宋

无识无知五十三，劳佗童子遍咨参。朝来灵隐罗斋去，添得从前满面惭。
灵隠散知识会首求颂
作者：释居简
朝代：宋

无识无知五十三，劳佗童子遍咨参。
朝来灵隠罗斋去，添得从前满面惭。
灵隠方丈新阁接泗洲妙崧毁之
作者：释居简
朝代：宋
体裁：七言律诗

乡来屋老拊岩棱，欲上看山谢不能。衡跨半天开复道，直从平地到危层。上方近听婴儿语，前塔遥分竺寺灯。昨晚乱云收急雨，凭高如望海涛崩。
烟竹
作者：释居简
朝代：宋

林疏略见两三分，不是岚光不是云。
亟展生绡轻着墨，幻成初日度晴熏。
烟竹
作者：释居简
朝代：宋

林疏略见两三分，不是岚光不是云。亟展生绡轻著墨，幻成初日度晴熏。
热甚
作者：释居简
朝代：宋
体裁：五言律诗

四壁除遮障，炎风似炽炉。汗随停扇滴，气逐漱冰苏。销暑露寒殿，归仁扇暍图。一杯槐叶冷，谁致锦屠苏。
燕归
作者：释居简
朝代：宋
体裁：七言绝句

旧巢新补画梁西，趁得兰塘雨后泥。莫忆年年归去路，蜃楼高处海云低。
牧童
作者：释居简
朝代：宋
体裁：七言绝句

蓬松袒跣倒骑牛，折得山花便满头。强使倡歌浑不听，听它天籁自鸣休。
状元袁府判作诗赠王司理其略云简川号工诗只今在市鄽试呼一问之参寥师孰贤王索答酬以四十字
作者：释居简
朝代：宋
体裁：五言律诗

籍甚参寥子，临平破夏归。弗经人道语，肯落箭锋机。盘走珠无定，泥沾絮不飞。长公归玉局，千载赏音稀。
独庵
作者：释居简
朝代：宋
体裁：七言绝句

四顾寥寥不自欺，白云流水自东西。同途同辙人无数，尽逐衔花百鸟迷。
玉岩
作者：释居简
朝代：宋

颓然顽石，粹然妙蕴。全假全真，壁立万仞。
玉岩
作者：释居简
朝代：宋

颓然顽石，粹然妙藴。
全假全真，壁立万仞。
玉树曲
作者：释居简
朝代：宋
体裁：古风

翠袖薄，霞裾飘，盈盈不动金步摇。步摇金扶翠翘玉，只知今夕欢难足，不知明日欢难续。瑶姬自是能吟女，璧合知还旧躔度。古菱花试小龙文，双鸾舞处亭亭分。
王侍守治生魂神徐提点
作者：释居简
朝代：宋

日月何私等照临，坦然明白洞幽阴。
其余不信信诸己，所以无求求放心。
妖可击蛇惟笏在，河当娶妇遣巫沈。
不知今夕復何夕，起我惩姦志怪吟。
王侍守治生魂神徐提点
作者：释居简
朝代：宋

日月何私等照临，坦然明白洞幽阴。其馀不信信诸己，所以无求求放心。妖可击蛇惟笏在，河当娶妇遣巫沈。不知今夕复何夕，起我惩奸志怪吟。
王司理之官南徐
作者：释居简
朝代：宋
体裁：古风

南徐非古徐，或云古徐州。乡来徐州牧，亦有大耳刘。手携紫髯生，分踞很石筹。不知何所筹，楚醪相献酬。石无一日转，名有千年留。石很不足道，人很宁弗瘳。君掾南徐官，盍为南徐谋。诚开金石坚，德举毫忽輶。鄙薄久自化，强矫终当柔。平反惟厥中，此外吾何求。君家老卿月，威惠半九畴。悠然豁斯道，付与诸郎由。
王守除本路仓使
作者：释居简
朝代：宋

把茅着在深云裏，亦有残畬近水边。
不作山人沽善价，更饕司业养廉钱。
皇华未远难为别，倦翮嫌高弗足怜。
来岁小团新锡赉，从公酌第四桥泉。
王守除本路仓使
作者：释居简
朝代：宋

把茅著在深云里，亦有残畬近水边。不作山人沽善价，更饕司业养廉钱。皇华未远难为别，倦翮嫌高弗足怜。来岁小团新锡赉，从公酌第四桥泉。
王寺丞后圃
作者：释居简
朝代：宋

不独甘棠茂午阴，净如止水照人心。楼通阊阖天垂斗，云锁蜿蜒鼎篆金。袖里有春还自乐，尊前无客不能吟。古菱花里青青鬓，半点吴霜不敢侵。
王寺丞后圃
作者：释居简
朝代：宋

不独甘棠茂午阴，浄如止水照人心。
楼通阊阖天垂斗，云锁蜿蜒鼎篆金。
袖裏有春还自乐，尊前无客不能吟。
古菱花裏青青鬓，半点吴霜不敢侵。
王总卿季和归自关西
作者：释居简
朝代：宋

关西长虑独兢兢，万灶分屯感慨深。不易制如巫硖水，最难得是蜀人心。拨灰忍见俱焚玉，铭鼎徐看小篆金。欲倚筹边开玉帐，共观城外柏森森。
王总卿季和归自关西
作者：释居简
朝代：宋

关西长虑独兢兢，万竈分屯感慨深。
不易制如巫硖水，最难得是蜀人心。
拨灰忍见俱焚玉，铭鼎徐看小篆金。
欲倚筹边开玉帐，共观城外柏森森。
王梁山画像赞
作者：释居简
朝代：宋

从事毛锥，壮夫不为。置书学剑，弓号马嘶。不斩楼兰，夫何自欺。堂堂梁山，襟利带夔。帝轸遐方，详延瑰琦。良马素丝，组以五之。维贤作牧，任以抚绥。抚绥伊何，恩斯勤斯。岂惟怀恩，亦复畏威。庶靖氛埃，以偃鼓鼙。昔人可师，感夜半鸡。哂乃阿瞒，横槊赋诗。
王梁山画像赞
作者：释居简
朝代：宋

从事毛锥，壮夫不为。
置书学剑，弓号马嘶。
不斩楼兰，夫何自欺。
堂堂梁山，襟利带夔。
帝轸遐方，详延瑰琦。
良马素丝，组以五之。
维贤作牧，任以抚绥。
抚绥伊何，恩斯勤斯。
岂惟怀恩，亦復畏威。
庶靖氛埃，以偃鼓鼙。
昔人可师，感夜半鸡。
哂乃阿瞒，横槊赋诗。
王神童
作者：释居简
朝代：宋

夙慧虽无蒂，抽萌便不凡。兰薰腾玉砌，侯国荐冰衔。荷橐行须复，牙签尽疗馋。一经千佛字，先把客儿搀。
王神童
作者：释居简
朝代：宋

夙慧虽无蔕，抽萌便不凡。
兰熏腾玉砌，侯国荐冰衔。
荷橐行须復，牙籤尽疗馋。
一经千佛字，先把客儿搀。
琉璃灯中鱼子
作者：释居简
朝代：宋

玄珠透水明，玉鱲弄晶晶。
跃碍冰痕薄，潜疑月色新。
器宏斯可乐，水浅易持盈。
归趁烧灯后，苹洲拍拍春。
琉璃灯中鱼子
作者：释居简
朝代：宋

玄珠透水明，玉鱲弄晶晶。跃碍冰痕薄，潜疑月色新。器宏斯可乐，水浅易持盈。归趁烧灯后，蘋洲拍拍春。
瑞岩煜长老求法衣
作者：释居简
朝代：宋
体裁：七言绝句

自呼自应自婆娑，试问如今唤得么。拂石坐来衫袖冷，不须平地起干戈。
瑞香
作者：释居简
朝代：宋

谱上先题五老名，宫袍云锦旧为邻。华风似惜诗人老，一样裁成紫绮新。
瑞香
作者：释居简
朝代：宋

谱上先题五老名，宫袍云锦旧为隣。
华风似惜诗人老，一样裁成紫绮新。
瑞香两首
作者：释居简
朝代：宋

旧从康俗老千峰，紫绮裁葩藐万红。一与宫花分次叙，至今羞杀锦熏笼。低欠阑干护绿云，紫苞寒褪暖敷英。服膺不下南枝拜，应使馀香误得名。
瑞香两首·其一
作者：释居简
朝代：宋

旧从康俗老千峯，紫绮裁葩藐万红。
一与宫花分次叙，至今羞杀锦熏笼。
瑞香两首·其一
作者：释居简
朝代：宋

旧从康俗老千峰，紫绮裁葩藐万红。一与宫花分次叙，至今羞杀锦熏笼。
瑞香两首·其二
作者：释居简
朝代：宋

低欠阑干护绿云，紫苞寒褪暖敷英。
服膺不下南枝拜，应使余香误得名。
瑞香两首·其二
作者：释居简
朝代：宋

低欠阑干护绿云，紫苞寒褪暖敷英。服膺不下南枝拜，应使馀香误得名。
甘园寻梅
作者：释居简
朝代：宋

疏枝重复裹莓苔，护得寒英煖未开。料理不关元化事，翠华长是雪前来。楮幌春生斗底房，不知冰结夜来霜。无因领略黄昏月，只遣疏钟管暗香。
甘园寻梅·其一
作者：释居简
朝代：宋

疎枝重复裹莓苔，护得寒英暖未开。
料理不关元化事，翠华长是雪前来。
甘园寻梅·其一
作者：释居简
朝代：宋

疏枝重复裹莓苔，护得寒英煖未开。料理不关元化事，翠华长是雪前来。
甘园寻梅·其二
作者：释居简
朝代：宋

楮幌春生斗底房，不知冰结夜来霜。
无因领略黄昏月，只遣疎钟管暗香。
甘园寻梅·其二
作者：释居简
朝代：宋

楮幌春生斗底房，不知冰结夜来霜。无因领略黄昏月，只遣疏钟管暗香。
用前送行韵寄赵编修可斋
作者：释居简
朝代：宋
体裁：五言律诗

烁石与金流，怀人眺晚楼。忽闻提健笔，喜似得神州。稻粒不多日，窗疏相次秋。只分千里月，木李不中投。
田舍即事
作者：释居简
朝代：宋

刺水绿针抽，田低水退流。未饥先作午，图饱预占秋。井远瓶罂重，陂荒茧栗浮。静思田舍乐，却为素餐羞。断垄收残麦，晴风卷宿云。荡泥谙马力，煮茧策蚕勋。野色如秋霁，山讴送夕曛。悠然观岁事，不负一春勤。
田舍即事·其一
作者：释居简
朝代：宋

刺水绿针抽，田低水退流。未饥先作午，图饱预占秋。井远瓶罂重，陂荒茧栗浮。静思田舍乐，却为素餐羞。
田舍即事·其一
作者：释居简
朝代：宋

刺水绿针抽，田低水退流。
未饥先作午，图饱预占秋。
井远缾罂重，陂荒茧栗浮。
静思田舍乐，却为素餐羞。
田舍即事·其二
作者：释居简
朝代：宋

断垄收残麦，晴风卷宿云。荡泥谙马力，煮茧策蚕勋。野色如秋霁，山讴送夕曛。悠然观岁事，不负一春勤。
田舍即事·其二
作者：释居简
朝代：宋

断壠收残麦，晴风卷宿云。
荡泥谙马力，煮茧策蚕勋。
野色如秋霁，山讴送夕曛。
悠然观岁事，不负一春勤。
画虎行
作者：释居简
朝代：宋

是中毒厉无停辀，更复外为物我谋。汝宁残暴我宁尔，爪距铦利何从投。形与气侔天所命，阳荡阴摩成厥性。划然残暴反其初，一瞬回头如失影。影不随形竟何有，直与太虚为户牖。李生解衣盘礴时，笔端别有百步威。
画虎行
作者：释居简
朝代：宋

是中毒厉无停辀，更復外为物我谋。
汝宁残暴我宁尔，爪距铦利何从投。
形与气侔天所命，阳荡阴摩成厥性。
划然残暴反其初，一瞬回头如失影。
影不随形竟何有，直与太虚为户牖。
李生解衣盘礴时，笔端别有百步威。
病起
作者：释居简
朝代：宋
体裁：七言律诗

药性从前已惯谙，折铛彷佛旧同参。无禅无道了生死，问疾问安徒再三。人瘦可肥姑小待，宪贫非病固多惭。起来细数檐前竹，新绿猗猗箨半含。
病起书蕉叶
作者：释居简
朝代：宋

寂寞经春苦未荣，蓦舒新绿上疏楹。不追松柏凌霜操，漫学梧桐送雨声。抽半卷心忺趁晓，剪全开叶恨遮明。炎炎三伏流金石，来相茶瓜枕簟清。摇青已见及时荣，猎猎翩翩衬短楹。似我不才非世用，对伊侧枕听秋声。影铺缺甃侵苔绿，丛倚疏棂蔽月明。脆弱不胜连夜雨，亟凭幽讨饯馀清。青鸾翠尾曳前荣，仄雨番风绿闯楹。的自梦中包死鹿，误从雪里著嘉声。烟寒曲砌秋容澹，句满旁行墨色明。尽是吹来最奇警，与君分此一襟清。
病起书蕉叶·其一
作者：释居简
朝代：宋

寂寞经春苦未荣，蓦舒新绿上疎楹。
不追松柏凌霜操，漫学梧桐送雨声。
抽半卷心忺趁晓，剪全开叶恨遮明。
炎炎三伏流金石，来相茶瓜枕簟清。
病起书蕉叶·其一
作者：释居简
朝代：宋

寂寞经春苦未荣，蓦舒新绿上疏楹。不追松柏凌霜操，漫学梧桐送雨声。抽半卷心忺趁晓，剪全开叶恨遮明。炎炎三伏流金石，来相茶瓜枕簟清。
病起书蕉叶·其三
作者：释居简
朝代：宋

青鸾翠尾曳前荣，仄雨番风绿闯楹。
的自梦中包死鹿，悞从雪裏着嘉声。
烟寒曲砌秋容澹，句满旁行墨色明。
尽是吹来最奇警，与君分此一襟清。
病起书蕉叶·其三
作者：释居简
朝代：宋

青鸾翠尾曳前荣，仄雨番风绿闯楹。的自梦中包死鹿，误从雪里著嘉声。烟寒曲砌秋容澹，句满旁行墨色明。尽是吹来最奇警，与君分此一襟清。
病起书蕉叶·其二
作者：释居简
朝代：宋

摇青已见及时荣，猎猎翩翩衬短楹。
似我不才非世用，对伊侧枕听秋声。
影铺缺甃侵苔绿，丛倚疎櫺蔽月明。
脆弱不胜连夜雨，亟凭幽讨饯余清。
病起书蕉叶·其二
作者：释居简
朝代：宋

摇青已见及时荣，猎猎翩翩衬短楹。似我不才非世用，对伊侧枕听秋声。影铺缺甃侵苔绿，丛倚疏棂蔽月明。脆弱不胜连夜雨，亟凭幽讨饯馀清。
登齐云楼
作者：释居简
朝代：宋
体裁：七言律诗

云与檐楹面面齐，脚头高处觉云低。水围万雉半烟雨，天彻四垂漫畛畦。冉冉无心犹可拊，堂堂有路亦堪梯。若非梦泽胸中小，空倚阑干到日西。
白苎歌
作者：释居简
朝代：宋

经纱纔上机，梭飞玉攕攕。
怕君寻春迟，落机宽裁衫。
春心乱如蓬，冉冉随春霏。
芳径晓沾露，软尘红上衣。
归来恨尘污，湔衣浣纱处。
难湔芳露痕，易湔衣上尘。
白苧歌
作者：释居简
朝代：宋

经纱才上机，梭飞玉攕攕。怕君寻春迟，落机宽裁衫。春心乱如蓬，冉冉随春霏。芳径晓沾露，软尘红上衣。归来恨尘污，湔衣浣纱处。难湔芳露痕，易湔衣上尘。
白苹洲新楼曰溪山伟观
作者：释居简
朝代：宋

溪头烟暖苹花春，岂独满渚亦满汀。
春城绮绣艷溪曲，柔玉掺掺歌采苹。
采采芳鲜日将暮，玉盌琼盂旋分贮。
水晶阙冷禁城宽，兰棹夷犹缓归去。
乡来小亭横水浒，雨震风凌日榛莽。
山鬼啸梁猿啸渚，寂寞风烟向谁诉。
仙槎忽从银浦来，吟疆开拓搜吟才。
眼前有句未暇着，只着画楼临水开。
一双浮图笔插架，层级高低与楼亚。
从来天巧不曾藏，纷纷俗眼空茫羊。
赋此须还造楼手，大苏小杜相先后。
柳恽才华更有余，那堪一等爱楼居。
白荷花
作者：释居简
朝代：宋

数亩澄漪不用耕，移根玉井不曾耘。羽衣何处霓裳遍，翠盖参差踏水云。
白荷花
作者：释居简
朝代：宋

数畮澄漪不用耕，移根玉井不曾耘。
羽衣何处霓裳徧，翠盖参差踏水云。
白莲雨后渐衰
作者：释居简
朝代：宋

晓池芳柄袅残馨，褪雨攲风鹭委翎。碧展一奁秋练练，似怜玉色镜中零。
白莲雨后渐衰
作者：释居简
朝代：宋

晓池芳柄褭残馨，褪雨欹风鹭委翎。
碧展一奁秋练练，似怜玉色镜中零。
白藕花
作者：释居简
朝代：宋
体裁：古风

一楮三年工，欲赋无三都。剪作千叶芳，出水渊不枯。照影秋湛染，摇柄春敷腴。夜老勺华月，侧此华玉壶。
白藕花寄袁状元仓使
作者：释居简
朝代：宋

澄练彻山脉，玉透山池沙。
老火奋残烁，凛姿炖不瑕。
方方秋一奁，弹压红万葩。
安得濂溪叟，来赋东林花。
白藕花寄袁状元仓使
作者：释居简
朝代：宋

澄练彻山脉，玉透山池沙。老火奋残烁，凛姿燉不瑕。方方秋一奁，弹压红万葩。安得濂溪叟，来赋东林花。
白蘋洲新楼曰溪山伟观
作者：释居简
朝代：宋

溪头烟煖蘋花春，岂独满渚亦满汀。春城绮绣艳溪曲，柔玉掺掺歌采蘋。采采芳鲜日将暮，玉盌琼盂旋分贮。水晶阙冷禁城宽，兰棹夷犹缓归去。乡来小亭横水浒，雨震风凌日榛莽。山鬼啸梁猿啸渚，寂寞风烟向谁诉。仙槎忽从银浦来，吟疆开拓搜吟才。眼前有句未暇著，只著画楼临水开。一双浮图笔插架，层级高低与楼亚。从来天巧不曾藏，纷纷俗眼空茫羊。赋此须还造楼手，大苏小杜相先后。柳恽才华更有馀，那堪一等爱楼居。
白蘋洲新楼曰溪山伟观
作者：释居简
朝代：宋
体裁：古风

溪头烟煖蘋花春，岂独满渚亦满汀。春城绮绣艳溪曲，柔玉掺掺歌采蘋。采采芳鲜日将暮，玉碗琼盂旋分贮。水晶阙冷禁城宽，兰棹夷犹缓归去。乡来小亭横水浒，雨震风凌日榛莽。山鬼啸梁猿啸渚，寂寞风烟向谁诉。仙槎忽从银浦来，吟疆开拓搜吟才。眼前有句未暇著，只著画楼临水开。一双浮图笔插架，层级高低与楼亚。从来天巧不曾藏，纷纷俗眼空茫羊。赋此须还造楼手，大苏小杜相先后。柳恽才华更有馀，那堪一等爱楼居。
白衣文简浄人呈度牒
作者：释居简
朝代：宋
体裁：七言绝句

袖出天书喜动容，从来汗马不言功。长鞭未举追风去，回首相寻异类中。
白马金砂洞
作者：释居简
朝代：宋

准拟朝餐洞口霞，更穷泓碧涨桃花。可曾石罅潴成玉，多是金边拣得沙。符说有灵寻汉篆，人因鉴止见胡麻。依稀似入天台路，不属刘家与阮家。
白马金砂洞
作者：释居简
朝代：宋

准拟朝餐洞口霞，更穷泓碧涨桃花。
可曾石罅潴成玉，多是金边拣得沙。
符说有灵寻汉篆，人因鑑止见胡麻。
依稀似入天台路，不属刘家与阮家。
白鷄谢静讲师湖州旧舘
作者：释居简
朝代：宋

素羽剪零云，冠裁辰锦新。
德如潮有信，雄压牝无晨。
物化寤非蝶，蚁酣惊代隣。
莫教风雨暝，缄口却羞人。
白鸡谢静讲师湖州旧馆
作者：释居简
朝代：宋

素羽剪零云，冠裁辰锦新。德如潮有信，雄压牝无晨。物化寤非蝶，蚁酣惊代邻。莫教风雨暝，缄口却羞人。
百喜图
作者：释居简
朝代：宋
体裁：七言绝句

比翼飞梁跨碧浔，玉绳低转夜沈沈。一年一度丛霄去，却下人间送好音。
盆兰
作者：释居简
朝代：宋

采采芳根绿缀苔，一茎只放一花开。
畹中好恶非同调，林下熏莸各有才。
惜此国香无地种，知它楚些为谁哀。
小留鹤帐梅梢月，倘伴高情入梦来。
盆兰
作者：释居简
朝代：宋

采采芳根绿缀苔，一茎只放一花开。畹中好恶非同调，林下薰莸各有才。惜此国香无地种，知它楚些为谁哀。小留鹤帐梅梢月，倘伴高情入梦来。
盆竹
作者：释居简
朝代：宋
体裁：五言律诗

老瓦新淇奥，清风小渭川。有孙皆抱节，无地可行鞭。不肉甘吾瘦，敲扉僦榻眠。多君不受暑，移傍枕帷边。
盆荷
作者：释居简
朝代：宋
体裁：七言绝句

萍粘老瓦水涵天，数叶田田小帖钱。才大古来无处用，不须十丈藕如船。
盆菊
作者：释居简
朝代：宋
体裁：七言绝句

叶底金茎沆瀣浓，篱边令尹酒尊空。回头说与闲花草，自占春三二月风。
盆蕉盆稼各一首
作者：释居简
朝代：宋

不才脆弱自天全，亦既它怜复自怜。根托器盛宜瘦小，叶从心展看芳鲜。近听似有秋声远，侧卷都无露点圆。时把短屏遮凤尾，不教细字上蛮笺。尺水涵空镜不尘，晚秧疏密政亭匀。叶膏微雨潜分润，手栉鲜风不厌频。万斛堂堂嗟既没，数茎矗矗喜怀新。钵盂只靠家田饭，薄享无功弗愧人。
盆蕉盆稼各一首·其一
作者：释居简
朝代：宋

不才脆弱自天全，亦既它怜复自怜。根托器盛宜瘦小，叶从心展看芳鲜。近听似有秋声远，侧卷都无露点圆。时把短屏遮凤尾，不教细字上蛮笺。
盆蕉盆稼各一首·其一
作者：释居简
朝代：宋

不才脆弱自天全，亦既它怜復自怜。
根託器盛宜瘦小，叶从心展看芳鲜。
近听似有秋声远，侧卷都无露点圆。
时把短屏遮凤尾，不教细字上蛮笺。
盆蕉盆稼各一首·其二
作者：释居简
朝代：宋

尺水涵空镜不尘，晚秧疎密政亭匀。
叶膏微雨潜分润，手栉鲜风不厌频。
万斛堂堂嗟既没，数茎矗矗喜怀新。
钵盂只靠家田饭，薄享无功弗媿人。
盆蕉盆稼各一首·其二
作者：释居简
朝代：宋

尺水涵空镜不尘，晚秧疏密政亭匀。叶膏微雨潜分润，手栉鲜风不厌频。万斛堂堂嗟既没，数茎矗矗喜怀新。钵盂只靠家田饭，薄享无功弗愧人。
益老得广惠呈制帅大资槔闲居士
作者：释居简
朝代：宋

客已梅山访把茆，城隅闲鏁一枝巢。
金园俗下谬公举，玉帐眼明寻淡交。
不但据鞍尤矍铄，尚堪策蹇作推敲。
采毫不借江山助，谁为高人赋解嘲。
益老得广惠呈制帅大资槔闲居士
作者：释居简
朝代：宋

客已梅山访把茆，城隅闲锁一枝巢。金园俗下谬公举，玉帐眼明寻淡交。不但据鞍尤矍铄，尚堪策蹇作推敲。采毫不借江山助，谁为高人赋解嘲。
盘隐别驾别造杨龟山祠堂拜奠于三月既望
作者：释居简
朝代：宋

导洛疏伊断在兹，度溪湔祓振荒祠。人心未泯犹知劝，事力虽殚岂惮为。清似山阴修禊后，煖于沂上咏归时。熊罴祥叶期丰报，应有南康别驾儿。
盘隐瘗猿
作者：释居简
朝代：宋

寸土如寸金，恩殊帷盖深。病思罹阱日，死恨出林心。残橡停朝赋，空樊绝夜吟。六窗呼不应，云冷月沉沉。
盘隐陆别驾楼居
作者：释居简
朝代：宋

别浦潮生玉一痕，倚阑目送渡江云。宝莲秀色连秦望，商略风烟到十分。隔江便是越州山，无雨无晴尽好看。不妒卧楼高百尺，妒它终日倚阑干。
盘隐陆别驾楼居·其二
作者：释居简
朝代：宋

隔江便是越州山，无雨无晴尽好看。不妒卧楼高百尺，妒它终日倚阑干。
盘隠别驾修龟山祠
作者：释居简
朝代：宋
体裁：五言律诗

商今藐人物，振坠起先贤。俸薄知难集，财轻觉易捐。便成新气象，顿醒旧风烟。撙节昌颓俗，何心食万钱。
盘隠别驾别造杨龟山祠堂拜奠于三月既望
作者：释居简
朝代：宋

导洛疏伊断在兹，度溪湔祓振荒祠。
人心未泯犹知劝，事力虽殚岂惮为。
清似山阴修禊后，暖于沂上咏归时。
熊罴祥叶期丰报，应有南康别驾儿。
盘隠瘗猿
作者：释居简
朝代：宋

寸土如寸金，恩殊帷盖深。
病思罹穽日，死恨出林心。
残橡停朝赋，空樊绝夜吟。
六窗呼不应，云冷月沉沉。
盘隠陆别驾楼居·其一
作者：释居简
朝代：宋
体裁：七言绝句

别浦潮生玉一痕，倚阑目送渡江云。宝莲秀色连秦望，商略风烟到十分。
盘隠陆别驾楼居·其二
作者：释居简
朝代：宋

隔江便是越州山，无雨无晴尽好看。
不妬卧楼高百尺，妬它终日倚阑干。
直院卢蒲江为余作寿木怪石
作者：释居简
朝代：宋

草枯蓝田山，饮羽误入神。归来落清梦，起写赝虎真。槎牙虎边树，霜虬蜕脩鳞。乡来一寸根，今者千岁苓。冻雪压不低，华风吹不春。落子大蔽牛，娄起厦屋倾。日月弗知老，保此坚与贞。年年姚家黄，角逐魏紫荣。十里春风香，走杀陌上人。夭妍极远到，不得一月程。居然事颜色，只与朝菌盟。安知有耆艾，落落仍亭亭。
直院卢蒲江为余作寿木怪石
作者：释居简
朝代：宋

草枯蓝田山，饮羽误入神。
归来落清梦，起冩贋虎真。
槎牙虎边树，霜虬蜕修鳞。
乡来一寸根，今者千岁苓。
冻雪压不低，华风吹不春。
落子大蔽牛，娄起厦屋倾。
日月弗知老，保此坚与贞。
年年姚家黄，角逐魏紫荣。
十里春风香，走杀陌上人。
夭妍极远到，不得一月程。
居然事颜色，只与朝菌盟。
安知有耆艾，落落仍亭亭。
相士求语
作者：释居简
朝代：宋
体裁：七言绝句

先生眸子碧于秋，把我形容内外搜。我有未生前面目，拟于何处说来由。
相士雷舌
作者：释居简
朝代：宋
体裁：五言律诗

尽道雷无舌，雷无舌可乎。不曾藏霹雳，又自笑喑呜。菊减霜前馥，筠添雪后腴。莫同姚魏看，姚魏望秋殂。
相藏主往景山看藏经
作者：释居简
朝代：宋
体裁：七言绝句

梦中无字法门开，藏海云涛诈望崖。须信矮人多计较，逢人只道不曾斋。
看经僧求语
作者：释居简
朝代：宋
体裁：七言绝句

尘中埋没大经卷，要出此经须破尘。识得此经无一字，百千万遍一般春。
督钱肖岩教子
作者：释居简
朝代：宋
体裁：五言律诗

曾过竹岩幽，岩前正晚秋。养廉忘节苦，种德俟芽抽。横翠新如染，澄澜凝不流。丁宁庭砌玉，及早事雕锼。
矮僧求颂
作者：释居简
朝代：宋
体裁：偈颂

见说矮人多计较，大家知道不曾藏。只将丈六金襕挂，莫与诸方论短长。
石上丛竹
作者：释居简
朝代：宋

斗石森微干，杯泓托茂林。不多犹绝俗，虽小亦虚心。风噎纤纤玉，蟾低琐琐金。胸中渺千亩，尺许对曾阴。
石上丛竹
作者：释居简
朝代：宋

斗石森微干，杯泓託茂林。
不多犹绝俗，虽小亦虚心。
风噎纤纤玉，蟾低琐琐金。
胸中渺千亩，尺许对曾阴。
石上坐忘归
作者：释居简
朝代：宋

猎猎并闾起暮寒，秋声隐隐落秋湍。偶然石上闻天籁，横膝焦梧不足弹。
石上坐忘归
作者：释居简
朝代：宋

猎猎并闾起暮寒，秋声隠隠落秋湍。
偶然石上闻天籁，横膝焦梧不足弹。